
APOSTOLATUL INTELECTUALILOR 


DELA ALFA 


Incontestabil că există astăzi o puternică miş- 
care pentru revenirea la vechile moravuri religioase, 
morale şi naţionale ale neamului nostru. Fiindcă ori- 
cine şi-a dat seama de vraiștea ce au produs-o ex- 
perienţele nouă ale laicismului în materie de edu- 
caţie şi ale democraţiei în materie de viaţă politică 
şi socială, a ajuns inevitabil la concluzia, că fără re- 
venirea la vechile pravili de viaţă religioasă și la 
vechiul criteriu al valorii personalității nu se poate 
reface viața obştească a neamului și nu se poate 
consolida ţara rotunjită cu atâtea jertfe în marginile 
ei de astăzi. 

Problema e mare şi deslegarea ei practică nea- 
semănat de grea. Ea reclamă efortul tuturor aşe- 
zămintelor culturale proeminente ale neamului — în 
primul rând al Bisericii — și devotamentul luminat 
al fiecărui cărturar român. 

Intelectualii noştri au înțeles acest adevăr şi au 
purces la treabă. Într'un entuziasm aproape incompa- 
rabil, s'au incadrat în Asociaţia „Frăția Ortodoxă 
Română“, pentruca prin sprijinul direct ce-l vor da 
Bisericii, să-şi ia și ei partea de vrednicie şi de laudă 
din măreaţa operă de rezidire sufletească a neamului. 

Ei au pornit la apostolat pentru mântuirea su- 
fletelor şi pentru izbăvirea neamului, prin propove- 
duirea evangheliei lui [Hristos şi a tradiţiilor nea- 
mului nostru, prin predica iubirii de Hristos şi a iu- 
birii de neam, prin fluturarea steagului fricii de Dum- 
nezeu şi al ruşinii de oameni, în viaţa particulară şi 
obştească deopotrivă. 

Ei impânzesc tot mai mult oraşele şi satele noa- 
stre, cu conferinţe şi coruri, ducând acolo gânduri 
înțelepte şi simţiri curate. 

Toate aceste fapte sunt bune şi frumoase. Ci, 
ni se pare totuşi, că în atât de lăudabila lor râvnă 
intelectualii noştri fac pasul al doilea înainte de a-l 
îi făcut pe cel dintâi. 

Nouă ni se pare că ei ar trebui să înceapă prin 
a merge cu fofii la biserică. Pur şi simplu. Prin a 
parliicipa la viaţa practică bisericească. Prin a fi deci 
credincioşi practicanți ai sfintei noastre Biserici. Evi- 
dent, nu vrem să spunem că intelectualii noştri nu 

merg la biserică, nu preţuiesc sfintele slujbe şi sfin- 
tele taine. Ci că acest lucru nu-l fac toţi. Nu-l fac 
destui şi destul, pentru propria lor înălțare şi mântuire 
sufletească şi pentru pilda ce trebue să o dea ei 
obștii credincioşilor de toate categoriile. 

Fiindcă, în definitiv, tot biserica este locul cel 
mai potrivit pentru rugăciune şi învăţătură creşștinească, 
pentru înălţarea, mângăierea şi întărirea sufletului cre- 
ştinesc. Ea îmbie atmosfera cea mai curată şi cea 
mai înălțătoare pentru primirea harului dumnezeesc 
şi a luminii neapuse ce se desprinde din cuvântul 
Scripturilor sfinte şi din viaţa — citită sau cântată — 
a aleşilor lui Dumnezeu. Apoi, în biserică mai mult 
decât în orice alt loc se'ncheagă frontul solidarităţii 
religioase şi naţionale. Fiindcă — pentru a grăi cu 
Sf. Pavel — în faţa altarului nu e iudeu, sau elin, sau 
varvar, rob sau slobod, ci frăţie întru Hristos Isus, 
Domnul nostru. 

De aceea şi locul „Frăției“, în primul rând aici 
este; în biserică. Membrii ei vor propovedui prin 
simpla lor prezenţă în sfântul lăcaş. Fiindcă norodul 
vede pilda, o tâlcuește discret şi o urmează. E] îşi 
va zice: Tot nu-i numai pentru „prostime“ credinţa 
şi nu numai ei i se adresează poveţele Bisericii. Şi 
se va converti tot mai adânc, prin contagiune, prin 
irezistibila putere a pildei. 

Eu nu vorbesc din cărţi, ci din experienţă. 

În primăvară am fost la Orăştie, de-am ţinut o 
conferință. Fireşte am participat şi la Sfânta Liturghie. 
Biserica mare nu putea cuprinde totuşi marea mul- 
țime de intelectuali şi ţărani ce venise la sfânta 
slujbă şi la predică. La strană cânia — între alţi 
cărturari — dl Dr. Solomon, medic și dl Dr. E. Mun- 
teanu, prim pretor. Am avut imaginea înălțătoare a 
solidarilăţii religioase între fiii neamului nostru, aşa 
cum a mai fost şi-aşa cum frebue să mai fie. 

Pe de altă parie aud că membrii comitetului 
„Frăției“ din Hunedoara, în frunte cu di Dr. Gh. 
Dubleş, advocat, au participat în corpore la deniile 
din postul sfintelor Paști, şi unii din ei au predicat, 
fireşte cu binecuvântarea înainte stătătorului bise- 
ricii. Impresia a fost mare asupra poporului. 

Nu mai continuăm cu documeniarea. Adevărul e 
clar, Propoveduirea intelectualilor noştri trebue să 
înceapă prin participarea la sfintele slujbe dela bi- 


DIN ZILE DE MĂRIRE 


serică şi prin practica vieţii bisericeşti peste tot. 
Asta trebue să fie „alfa“ apostolatului lor. Căci 


„la „omega“ nu ajungem nici odată. 


NICOLAE COLAN 


MISCAREA MEMORANDISTĂ 


În ziua de 25 Maiu s'au împlinit 40 de ani de 
când curtea cu juri din Cluj a pronunţat sentința 
prin care condamna pe fruntaşii vieţii politice a Ro- 
mânilor din Ardeal şi Ţara Ungurească pentru crima 
de a fi adus la cunoștința lumii străine tirănia gu- 
vernelor maghiare. Această sentință izvorâtă din ura 
nemărginită a întunecatului spirit şovinist unguresc 
a împodobit cu nimbul muceniciei una din cele mai 
frumoase pagini din istoria luptelor poporului român 
de dincoace de Carpaţi pentru libertăţile ei politice 
şi culturale. 

Mişcarea memorandistă a început odată cu dua- 
lismuij austro-ungar care trecea administraţia şi le- 
gislația Ungariei şi a Ardealului în mânile Ungurilor. 
Prin dualism Ungurii reuşiră să obţină la 1867 re- 
vocarea legilor votate în 1863—65 în dieta din Sibiu, 
în care, potrivit principiului de egală îndreptăţire 
proclamat la 1848, Românii fură recunoscuţi ca a 
patra naţiune cu drepturi politice religioase şi cul- 
turale egale cu ale celorlalte naţiuni istorice ardelene, 
iar Transilvania îşi păstra autonomia şi dieta ei, în 
care Românii urmau să formeze cea mai numeroasă 
şi puternică fracțiune. 

Abrogarea în 1867 a hotărârilor dietei din Sibiu 
şi recunoașterea prin dualism a unirii Transilvaniei 
cu Ungaria lua Românilor putinţa de a avea cuvânt 
hotărâtor în dieta unui Ardeal autonom şi trimițându-i 
în parlamentul din Budapesta îi punea într'o neliniști- 
toare minoritate faţă de totalitatea Ungurilor, cari 
vor căuta să îngrădească posibilitatea Românilor de 
a se manifesta pe teren polilic şi cultural în măsura 
în care numărul lor mare îi îndreptăţea. Şi în adevăr 
legea electorală votată pentru Transilvania prevedea, 
ca în timp ce Săcuii, vor alege un deputat la 4—5 
mii de oameni, Românii vor putea alege unul abia 
la 50—60 mii de locuitori. 

Situaţia grea în care au ajuns Românii prin 
dualismul austro-ungar o caracterizează cuvintele 
marelui mitropolit Şaguna, care reîntorcându-se dintr'o 
audienţă avută la împărat, întrebat de un fruntaş român, 
ce crede despre viitorul desvoltării noastre politice 
în noua formaţie a statului austro-ungar, a răspuns: 
„flere possem sed iuvare non“. 

Care putea fi acum atitudinea Românilor faţă 
de politica guvernelor maghiare? Capii bisericilor 
române nu puteau adopta o politică de violenţă, fără 
a risca să distrugă ceeace s'a câştigat până atunci pe 
teren bisericesc, Românii din Ungaria şi Banat, cari 


cădeau în afară de granițele Ardealului autonom, 
preconizau activismul prin participarea la alegeri şi 
la lucrările parlamentului din Budapesta, pentruca.. 
sprijinind curentul separatist al Ungurilor, să se - 
ajungă la o Ungarie independentă, în cadrul căreia 
Românii prin numărul lor mare şi cu sprijinul celor- 
lalte naţionalităţi îşi vor putea impune voinţa. Ro- 
mânii ardeleni susțineau politica pasivităţii, abţinân- 
du-se dela alegeri şi căutând sprijin la împăratul din 
Viena împotriva Ungurilor pentru reînființarea Ardea- 
lului autonom. 

Încercarea ce s'a făcut în conferența natională 
ținută în 1881 la Sibiu de a lua o atitudine comună 
n'a reuşit, Ardelenii rămânând pasivişti, iar Bănă- 
țenii şi Ungurenii activişti. S'a ajuns totuşi la fixarea 
unui program naţional comun şi s'a hotărât să se 
redacteze un memoriu, cuprinzând doleanţele Româ- 
nilor împotriva legilor ungureşti impuse prin dualism, 
memoriu care urma să fie înainiai împăratului cu lă- 
murirea, că acţiunea Românilor se îndreaptă numai 
împotriva politicei guvernelor maghiare şi nicidecum 
împotriva monarhiei sau a coroanei. 


Și în privința datei, când să fie înaintat acest 
memorand s'au ivit deosebiri de păreri. Mocioni, V. 
Babeș, G. Bariț ş. a., luând exemplu pe Unguri cari 
au stors împăratului toate binefacerile dualismului în 
momentul când Austria zăcea înfrântă în bătălia dela 
Kânigrâătz, erau de părere să se înainteze memorandul 
într'un moment asemănător, când împăratul va fi con- 
strâns să împlinească cererile Românilor. Fie că un 
asemenea moment ar veni sau nu, oricum prezen- 
tarea memorandului trebue iimp îndelungat pregătită 
în așa fel, încât delegaţia Românilor să fie primită 
de monarh. În caz contrar, spuneau ei, vom fi refu- 
zaţi şi atunci ce ne rămâne de făcut? Revoluţia? 
Împotriva acestui raţionament plin de tact politic se 
ridicară atacurile violente ale tinerilor pasivişti |. 
Slavici, V. Lucaci, I. Coroianu, E. Brote ş. a., cari 
cer imediata redactare şi înaintare a memorandului şi 
pentru susținerea acestei acţiuni Slavici, Brote, Albini, 
Cristea ş. a. întemeiază în anul 1884 ziarul Tribuna, 
în coloanele căruia atacă cu o violență până atunci 
necunoscută guvernele ungureşti, provocând în decurs 
de 7 ani peste 15 procese de presă, în cari tribunişiii 
fură condamnaţi la amenzi în bani sau luni, chiar 
ani, de închisoare. 

Unii condamnaţi ca Slavici şi Brote trec în re- 
gatul liber; mai trec şi alţii ca Gh. Bogdan-Duică şi 





VIAŢA ILUSTRATA 3 


[. Rusu Sirianu, cari împreună duc lupta în favoarea 
acțiunei memorandiste pe două căi: deoparte pornesc 
în presa din regat o campanie împotriva lui V. Babeş, 
de altă parte iniţiază în rândurile studenţimei bucu- 
reștene mişcarea care a culminat în lansarea cuno- 
scutului memoriu în favorul Românilor de dincoace 
de Carpaţi şi tot ei au un merit incontestabil la în- 
ființarea Ligii Culturale, care a fost cel mai puternic 
sprijin al nostru în luptele politice atât în epoca me- 
morandistă cât şi mai târziu. 

In acest timp în Transilvania curentul memoran- 
dist ajunse la deplină izbândă. Conferenţa naţională 
din 20—21 lanuarie 18)2 ţinută la Sibiu decretează 
pasivilalea pentru ioți Românii şi pentru Bănăţeni şi 


în limba română şi ungurească le răspândi în tot 
Ardealul. Forţând astfel Imcrurile directorul Tribunei 
stârni o violentă campanie a presei ungureşii care 
se năpusti asupra Românilor acuzându-i de trădare 
de patrie şi de atentat la integritatea statului naţional 
maghiar. Justiţia ungurească s'a sesizat de cele în- 
tâmplate şi la 21 Septemvrie 1892 procurorul Je- 
szenszky făcu denunţ penal împotriva lui Eugen Broie, 
proprietarul Institutului Tipogratic din Sibiu şi al zia- 
rului Tribuna, ca autor material al tipăririi şi răspân- 
dirii memorandului. In Maiu 1893 fură atraşi în cer- 
cetare judecătorească şi ceilalți 24 de membrii ai 
comitetului executiv al pariidului naţional consideraţi 
autori morali cari au decis şi ordonat tipărirea şi 





Principalii eroi ai Memorandului 


hkândul de jos, dela stânga spre dreapta: Nicolae Cristea, I. Coroianu, Gh. Popp de Băseşti, Dr. I. Raţiu, Dr. V. Lucaciu, 
Dumitru Comşa şi S. Albini 
hRândul de sus : D. Roman, P. Barbu, Dr. D. P. Barcianu, Gh. Domide, Dr. 1. Mihal!, Dr. A. Suciu, M. Veliciu şi R. Patiţia 


Ungureni, iar comitetul executiv de 25 de membrii 
în şedinţa sa din Martie a stabilit definitiv textul 
memorandului întocmit de V. Lucaci şi |. Coroianu, 
hotărând ca după prezentarea lui la împărat să fie 
tipărit şi răspândit în ţară şi în străinătate. 

In Mai 1892 o numeroasă delegaţie pleacă sub 
conducerea preşedintelui Dr. loan Raţiu la Viena să 
prezinte memorandul împăratului Francisc Iosif I, însă 
la cererea Ungurilor împăratul refuză să primească pe 
Români, şi delegaţia lasă memorandul în cabinetul par- 
ticular al împăratului de unde fu trimis apoi guvernului 
din Budapesta. Fără a mai aştepta rezultatul audienței 
dela Viena, E. Brote se grăbi să tipărească textul me- 
morandului în Tribuna şi scoțând cinci mii de broşuri 


răspândirea memoriului şi astfel începu procesul me- 


morândului. 
Insirucţia acuzaților a ţinut 12 luni şi în acest 


timp revolta şi ura Românilor împotriva justiţiei ma- 
ghiare clocotea, izbucnind în valuri de caldă simpatie 
pentru conducătorii prigoniţi. Sprijinul moral cel mai 
puternic venea însă din regatul liber, unde Liga Cul- 
turală organiză în toate centrele ei manifestații pentru 
acuzaţi, răscolind întreaga opinie publică a regatului 
şi deslănţui concomitent prin membrii săi dela Paris, 
Bruxelles şi Londra o violentă campanie în presa 
franceză, belgiană şi engleză în contra regimului asu- 


pritor al guvernelor ungurești, solidarizând opinia 
publică europeană cu acuzaţii dela Cluj şi înfierând 
justiția maghiară. 

In ce priveşte atitudinea acuzaților la procesul 
ce urma să se judece înaintea curţii cu juraţi din 
Cluj, Tribuniştii şi mai cu seamă Slavici, susțineau 
că acuzaţii „să declare printrun manifest adresat 
poporului că nu consideră pe juraţii din Cluj ca ju- 
decători, ci ca violentatori, să adreseze împăratului 
un nou memoriu şi să se risipească prin ţările apu- 
sene“ de unde ca emigranţi să continue lupta împo- 
triva guvernelor maghiare. 

Din cei 25 membri ai comitetului executiv însă 
numai Eug. Brote şi Dr. Aurel C. Popovici au trecut 
graniţa, ceilalţi s'au prezentat înaintea juraţilor din 
Cluj, căutând să dovedească lipsa de legalitate a 
acţionării lor în justiție şi monsiruositatea acestei în- 
scenări făcute de guvernul unguresc nu împotriva lor, 
ca oameni particulari, ci împotriva întregului popor 
român din Ardeal, Banat şi Ungaria, ai cărui man- 
daiari legali suni. 

Desbaterea finală a procesului avu loc în zilele 
de 7—25 Maiu 1894, culminând în citirea de către 
Dr. |. Raţiu a acelei declarații memorabile prin care 
poporul român de dincoace de Carpaţi prefăcând pe 
judecătorii unguri în acuzaţi refuză orice sentință dată 


de justiția maghiară deoarece existenţa unui popor 
nu se discută, ci se afirmă, 

Juraţii însă, departe de a pătrunde înţelesul adâne 
al acestui proces, au pronunjai sentința condamnând 
pe conducătorii noștri de atunci la închisoare de stat, 
după gravitatea vinei constatate pentru fiecare în 
parte, în următoarea ordine: V. Lucaci la 5 ani, Dim. 
Comşa la 3 ani, |. Coroianu la 2 ani şi 8 luni, D. 
Barcianu, T. Mihali, R. Patiţia, Gh. Domide şi Sept. 
Albini la 2 ani şi 6 luni, Dr. |. Raţiu şi M. Veliciu 
la 2 ani, A. Suciu la 1 an şi 6 luni, G. Pop de Bă- 
seşti la 1 an, N. Cristea şi N. Roman la 8 luni, iar 
pe P. Barbu la 2 luni. 

Protagoniştii mişcării memorandiste s'au co- 
borât aproape toţi în :: ormânt. Din cei condamnaţi 
nu mai e nici unul printre cei vii, iar din apărătorii 
lor numai Francisc Hossu-Longin mai trăeşte. S'a 
rărit şi numărul acelora cari au participat, în alară 
de cadrele procesului, la această impunătoare mani- 
festare a conştiinţii naţionale. 

Celor dispăruţi şi puţinilor rămaşi în viaţă se 
cuvine să le închinăm o deplină şi meritată recu- 
noştinţă. IOAN MOGA 


ÎNDEMN 


Țara mea, ridică-tle odată 
— Un soare mândru'n clarul dimineții — 
Revarsă orbitoare'n calea vieţii 
Lumina la senină şi curată. 


Ai doar cu tine focul tinereții 

Și'ndemnul sfânt din vremuri de-altădată... 
Băfrânii-au dus-o'n luptă necurmată 
Și-amarnic braţul lor a'nvins duşmanii. 


LUME NOUA 
Fascismul, copiii 


Hotărât lucru : în veacul nostru, cea mai reușită 
operație peniru însănătoşirea unui bolnav a să- 
vârşit-o Ducele Mussolini, Pacientul se cunoaşte. 
E Italia din primii ani de după răsboiu, Italia îm- 
pinsă de desmățul anarhic pe povârnişul care duce 
la pieire. Rezultatul acestei operaţii e răsunător : 
pacientul „s'a sculat“, iar tămăduitorul, astăzi, e Ce- 
zarul secolului și unul din arbitrii politicii de pe bă- 
irânul şi osfenitul nostru continent. Să scrii despre 
Italia mussoliniană, nu-i mare treabă, nici lucru nou. 
S'a scris până la saturație, până la banalizare. Şi 
se mai scrie mereu, fiindcă în Italia se creiază 
mereu. Fiindcă Mussolini, geniul ei, e inepuizabil. 
Doctorul care a tămăduit Italia, e doctor desăvârșit. 
Are ceva din preot şi din mamă. Şi-a vindecat 


Ridică-ţi falnic fruntea'ncununată 
De vechi izbânde şi virlufi străbunc, 
O, scumpă fară, veşnic încercată. 


Sirigarea ta de lupiă-acum răsune 
Șin orişicare colf adânc sirăbată, 
Dovadă stând: trecutul nu apune! 
DAFNA BLAOAIANA 


şi Noul Testament 


bolnavul ? Rămâne lângă el mai deparie şi-l pă- 
zește „să nu mai păcătuiască peniruca să nu i se 
întâmple ceva şi mai rău“. Intr'adevăr, Mussolini 
e unul din puținii oameni cari, ştiind că nu poți 
avea oi bune decât îngrijind bine de miei, a descins 
din înălțimile olimpice şi inconsistente ale dezide- 
ratelor platonice de cari orice manual de Psiho- 
logie, Pedagogie sau Pedologie suni pline, jos, în 
lume, la faptă. Organizațiile fasciste de copii şi 
finerei „Balila“ sunt o podoabă şi un model pentru 
educarea corectă a lumii june de pe glob. Pentru 
Italia : chezăşia că neamul ei va trăi mulț. Câteva 
din instrumentele cu cari Mussolini creiază carac- 
fere din copiii Italiei, trebuesc reţinute. 


O poruncă mai nouă, interzice presei italiene 

Venefia : Biserica San-Marco 


să mai vorbească despre crime. Literatura crimi- 
nală — care, la noi, a creiat mai proaspăt din îrei 
minori (elevi de liceu), asasini (cazul avocatului 
deputat Eusebiu Popovici) — a fost executată de 
mulf şi energic. Alfă poruncă, și mai proaspătă, 
iată ce glăsueşie : „Toţi profesorii şi institutorii vor 
citi Noul Testameni, vor explica această carte 
dumnezeiască copiilor şi vor veghia ca aceştia să 
învețe de rost pasagiile cele mai frumoase. Cartea 
aceasta nu trebue să lipsească din nici o bibliotecă 
școlară, căci după atâtea veacuri, ea este mereu 
nouă. Este cea mai importantă dintre toate cărțile 
și cea mai necesară, pentrucă e dumnezeiască. 
Guvernul naţional dorește să recucerească pe copii 
și, prin ei, sufletul poporului italian, cu ajutorul 
acestei Cărţi, întru descoperirea drumului sigur 
care va duce patria la mărirea cea mai sublimă 
și cea mai adevărată“, 

E o circulară adresată, din ordinul Ducelui, 
tuturor directorilor de şcoale din Italia. După cum 
se vede, ea n'are nimic din țepeneala în care se 
încorsetează dispoziţiile oficiale, de obiceiu. E 
scurtă, elocventă şi convingătoare. De aceea am 
reprodus-o în întregime, ! E concepută cu duh şi 
sfilizată adecvat. E o circulară care „circulă“ şi 
prinde, suntem siguri. Căci Mussolini poruncește, 
Italia ascultă şi neamul merge înainte. 

Am întâlnit la o răscruce a studenţiei mele, 
trei copilaşi sănătoşi, cuminţi şi foarte isteţi cărora 
am fost fericit să le dau carte și suflet, căci m'au 
cucerit cu inimile lor înflorite. Acestor copilaşi — 
cari sunt sigur că nu vor face degeaba umbră pă- 
mântului — mama lor, o minune de femeie iscusită 
la suflet, le servea zilnic, pe lângă o grijă excep- 
jională, porjia unei lecturi biblice. Lăsând pentru 
alţii şi alteândva arătarea folosului ce-l trag copiii 
din acest fel de lecturi alese cu înfelepciuhe, măr- 
lurisesc deschis, că aceşti copilaşi, cu cunoștințele 


1 Din The Sunday School Times, 17 Febr. a. c., prin 
revista: Le Chrisfianisme au XX-e siecle, din 5 Aprilie a. e. 


ce le-au câştigat în cele ale Scripturii, ar ruşina 
pe mulţi din cei cari poartă răspunderi în viafa 
neamului. Nicăiri ca în familie, adunați în jurul 
mamei sau bunicei care citeşte din cărțile bine plă- 
cule Iui Dumnezeu şi omenirii de folos, nu se po! 
povățui copiii, în cele bune, mai cu succes. Mamele 
nu încearcă decât lucruri bune. Şi tocmai pentru 
aceasta, ce încearcă ele, isbuleşie: copiii, zidiţi 
duhovnicește de destoinicia mamei, vor puria în 
veşnicie, prin ei și prin ceice ies din ei, vred- 
nicia vieţii mamelor conștiente că îndeplinesc o 
misiune. Ni-e sete după viața „fugărită“ dintre noi 
de nebunia victorioasă a veacului. Mamă, oricine 
şi oriunde-ai fi, am vrea : 


Copiii noştri să-i înveți 
Tu : Crezul... Născătoarea ; 
S'ajung să-i văd cântând pe toți 
In strană, sărbătoarea 

(O. Goga: Dorinţă). 


Adapă-ți odraslele cu „apă vie“. Şi inainte 
de-a începe, deschide o carte din cele ce te pot 
povățui cu folos în tainele scripturilor bătrâne, unde 
se află toată ştiinţa și toală înțelepciunea. Eu îmi 
îngăduesc să-ți recomand lucrarea directorului 
nostru : „Biblia şi intelectualii“, care slujește ex- 
celent acestui scop. Și după aceea, chiamă-ţi copiii, 
deschide Scriptura și cileşte. Vei cunoaşte atunci 
caldele chiemări ale vieţii celei nouă şi adevărate ; 
le vei lăsa cucerită de ele şi le vei urma. Copiii 
ieşiţi de sub gingașa ta purtare de grijă, vor mântui 
neamul, 


Atena, lunie, 1934, 
GRIGORIE T. MARCU 


Psalm 


În pragul dimineţii, Doamne, 

Când vălurile nopţii se destramă'n soare, 
Mă'ntind să sorb, din slăvi, lumina care moare 
Pe cerul ud de-atâtea toamne. 


Mă'ntind să prind în mâini, a jale, 

Copila de aburi a clipei care vine, 

Căci n'am cu cine hodini, şi n'am cu cine 
Zori, aici, pe strâmta-mi cale. 


Dar vremea-mi trece printre deşte, 

Molâie de veacuri, pâcloasă de fum și de praf. 
Să pot s'o prind, să-i scriu în frunte-un epitaf, 
“Din mâini mi-aş face nişte cleşte. 


Dar, Doamne, acuma înţeleg: 
Eu trec prin vreme, rană sângerând o clipă. 
„Cu sufletul schilod, proptit 'ntr'o aripă, 
Mă'nalţ dintre clipe şi m'aleg. 
NICOLAE VONICA 
2 


6 VIATA ILUSTRATA 


ZIUA MAMEI 


O ZI DUIOASĂ: 


Când sufletul este stăpânit de cea mai sfântă 
dragoste pentru mamă, de ce am zăbovi în căutări 
de fraze sonore şi meşteşugiri oratorice? Darul cel 
mare al cuvântului frumos se coboară rar peste 
capul cuiva. Eu, îmi voiu lăsa doar inima să vor- 
bească şi în puţine cuvinte voiu încerca să înfăţişez 
însemnătatea acestei sărbătoriri. 

Această zi are în ea şi măreţia dar şi smerenia 
unei rugăciuni, — rugăciune ce se cuvine să îndreptăm 
către Fecioara din Nazaret cea fără de prihană, 
Născătoarea de Dumnezeu, cea fericită întru toate 
neamurile ! 

Ea, Maica lui Dumnezeu, stă înaintea noastră 
icoană vie şi, pururea neasemuită prin virtuțile ei... 

Astăzi este sărbătorirea mamei, a mamei care 
prin muncă şi suferință îşi creşte copiii în frica lui 
Dumnezeu, în credință şi în dragoste, este slăvirea 
și cinstirea celor care au plecat de lângă noi şi ale 
căror umbre trec astăzi prin fața noastră rechemate 
de puterea amintirii ce ne stăpânește şi ne îndrep- 
tează spre ele inimile recunoscătoare. Câtă duioşie 
şi câtă bunătate nu se cuprinde în acest cuvânt 
„mamă“, cu care începem viaţa. 

Mama ne conduce primii paşi, din mâna ei 
primim cele dintâi lucruri, braţele ei ne leagănă şi 
ne feresc de rele, glasul ei este cea dintâi armonie 
blândă ce farmecă copilăria noastră; lângă mamă 
începem a şii ce e binele şi a iubi viața. Ea e sfă- 
tuitorul și părtaşul bucuriilor ca şi mângăerea în 
întristare. 

Nimic nu & pe lume ca iubirea 
Nemărginită a unei mame sfinte; 

Când plângi şi suferi, dulcile-i cuvinte 
Aduc, ca printr'un farmec, fericirea. 
Copii, ce-aveji părinţi să vă 'ngrijească 
A voastră viață curge fără drame; 

V'a dat de toate pronia cerească 


Când v'a lăsat la sânul unei mame. 
(Radu koselti) 


Poate singura bucurie, care nu desamăgeşte e 
de a creşte lângă tine făpiura, care să-ţi îngâne nu- 
mele, făptură asemenea unei flori gata să se învoalte 
în lumina lumii; să te recunoșşti în ea, să-ți desco- 
peri ochii în ochii aceia miraţi şi întrebători, să-ţi 
auzi iarăși glasul în mica gură, să-ţi mai trăești încă 
odată copilăria şi uitând anii, care grăbesc, să te 
pleci fâcându-te copil lângă copilul tău, bun şi senin 
ca nevinovăția sufletului lui; aceasta e cea mai cu- 
rată bucurie dată mamei. 

„Copilul e prelungirea sufletului mamei lui“! 
şi în fiecare trăeşte mama aşa după cum în clipa 
de acum se cuprind cele care s'au scurs, aşa după 


i! S. Mehedinţi, „Altă creştere“. 


cum prezentul închiagă în el trecutul din care a iz- 
vorât., Să ne întoarcem azi gând şi inimă către acest 
trecut, care trăeşte în fiecare din noi, căci putere şi 
virtute dela el le avem dacă le avem, el fiind mo- 
ştenirea cea mai scumpă a noastră. Bogăția sufle- 
tului nostru este ceeace mama ne-a trecut din al ei. : 
Ce mare este înrâurirea mamei asupra copilului! Şi 
nu poate fi o mai grea îndatorire decât aceea a. 
mamei, care își simte toată răspunderea faţă de so- 
cietatea căreia îl va da, aşa după cum l-a pregăiit 
sufleteşte, căci copilul nu e numai al mamei. Şi 
astfel fiind, în primul rând, mamei i se cere a fi 
educator şi mama a fost educatorul genului omenesc. 
Puterea ei nu e în vorbe, ci în fapte şi de aci vine 
trăinicia. Zadarnic se încearcă cineva să lupte îm- 
potriva celor întipărite în suflete din vârsta fragedă. 


De aceea se şi zice, când cineva, cu vre-un prilej 
oarecare, nu ştie să se poarte, că îi lipsesc cei 
şapte ani d'acasă, adică: sau n'a avut mamă, sau 
n'a crescut sub ochii ei, sau mama n'a fost în stare 
să-şi facă datoria, neștiind să-și îndrumeze copilul 
spre cele bune, drepte şi de cuviință. Acela, care 
din purtarea mamei s'a pătruns de adevărul că cin- 
stea şi dreptatea sunt cele dintâi lucruri pe lume, 
zadarnic ispita sub felurite chipuri îi va ieşi în cale 
și-l va trage de mânecă; el va îi neclintit pe calea 
cea bună şi meritul va fi al mamei. Pilda unei vieţi 
curate în care e milă, bunătate şi iubire pentru toată 
făptura lui Dumnezeu, învăţătura şi laptele mamei, 
— primul îndrumător — se întipăresc adânc și sta- 
tornic în sufletul copilului. Şi adevăraia mamă este 
cea care poate sluji copiilor ei drept model. Nu însă 
un model rece, la care să se uite cu teamă copilul, 
ascunzându-i micile lui abateri sau taine copilăreşti, 
ci o mamă şi în acelaş timp o prietenă căire care 
sufletul copilului să se deschidă şi să alerge a-i în- 
credința tot ce gândeşte, tot ce-l neliniştește, tot ce-l 
iurbură, căutând lămuriri şi sfai şi îndreptare. Tot mama 
trebuie să ia seama la tovărăşiile pe care cu uşurinţă 
şi fără alegere şi le face copilul — căci aşa se'ntâmplă 
că unii, cu toată creşterea îngrijită cad totuşi sub 
înrâurirea celor din afară de familie. Mama trebue 
să cerceteze ceas cu ceas, ce face, ce scrie, ce ci- 
teşte copilul în orele libere, acasă. Sunt, din neferi- 
cire, prea dese cazurile în care o carte cu tendinţe 
rele a avut urmările funeste dorite sau nedorite de 
autori — căci mintea unui copil nu e deplin formată 
ca să ştie alege ce e bine din cee rău şi apli- 
carea lui în a imifa e aşa de firească, încât idealul 
lui este a se iranspune eroilor celor mai grozave 
aventuri, trişti eroi ai acestei ieftine şi proaste lite- 
raturi|! Şi aşa, cu mintea plină de foafe câte le-au 
citit cu nesaţ, voind să şi trăiască cele citite, ajung 

pe banca acuzaților, sau îşi sapă singuri mormântul ! 
Mama să nu-şi iubească numai pentru ea copilul, în 
mod egoist. 


Nu mângăeri ne la timpul lor, nu înfumurare 
pentru calităţi fizice, nu acestea vor arăta că ne 
iubim copiii, căci frumuseţea trupului este pieritoare 
şi nu prin ea merităm numele de om. Să cultivăm 
frumuseţea interioară a inimii, care nu se vede din- 
irodată, să formăm caractere — cel mai prețuit şi 
vai, cel mai rar lucru, — acestea vor da roade bune, 
acestea sunt nepieritoare şi prin ele vom trăi şi după 
moarte, 


A iubi este a lupta, a sacrifica totul ca să faci 
din mica inimă nouă, lăcaş al sentimentelor frumoase. 
Şi fiindcă nu seamănă firea unui copil cu a altuia, 
nu este de aplicat acelaş metod educativ ; mama, a 
cărei menire este să fie mai nelipsită de lângă copil 
decât tatăl, trebue să descoasă şi să cerceteze până 
la cunoaşterea deplină firea copilului şi atunci va 
şti care din metode să o aplice: mai energic, mai blând 
sau sunt atâtea nuanţări! — pentru orcare însă, con- 
secvență şi sinceritate — iată armele cu care bunul 
simţ şi iubirea mamei va izbuti. „Dacă în anumite 
epoci omenirea a căzut, apoi a căzut pentrucă ispita 


a abătut pentru un moment mamele dela drumul cel 
adevărat“, zice un elocvent stăpân al amvonului şi 
valoros scriitor în lucrarea sa „Dumnezeu, patrie 
şi rege“ ! 

Ca într'o galerie de portrete ilustre, lucrate în 
cele mai alese şi trainice culori şi păstrate cu sfin- 
țenie, astfel în cartea vieţii popoarelor stau înscrise 
numele acelor neuitate mame, care şi-au sacrificai 
linişte, bine, viaţă în nestrămuiatul gând de a face 
din copiii lor oameni folositori patriei lor. Ele au 
pus, mai presus de iubirea lor de mamă, pe aceea 
de a da ţării o inimă dreaptă şi un braţ viteaz, ca 
să o apere şi să o iubească până la moarte. Numai 
aşa s'au făcut respectaţi, fraţii Grachi până şi de 
duşmanii lor, căci mama lor, mândria şi demnitatea 
întrupată, le insuflase virtuţi şi sentimente nobile. Prin 
purtarea plină dn cinste a acestei ilustre mame, prin 
dojana la timp pentru orice abatere, ea a izbutii să 
dea ţării doi apărători, doi martiri, spunându-le că 
trebue să-şi jerifească pentru poporul apăsat viaţa, 
pe care ea le-o dăduse numai pentru binele public. 
Marcu Aureliu avea în mama sa pildă de credinţă, 
bunătate şi energie, aşa încât el, care primise învă- 
țătură dela filosofii cei mai mari, în cartea care-i 
închide gândirile lui, se întoarce cu duioşie şi pie- 
tate spre mama sa, ale cărei învățături nu le uita, 
atribuindu-i ei toate meritele proprii ale lui. Un ge- 
neral roman, după ce aduse ţării sale servicii mari, 
căzu sub nedreaptă vină şi fu exilat. Lui i se păru 
atât de mare nedreptatea, încât se gândi să pornească 
cu urgie asupra Romei. Mama lui l-a oprit dela 
această faptă scăpându-l nu dela moarte, ci de a trăi 
sub blestemul de a fi distrugătorul ţării sale. 

Istoricul de mare talent, Michelet, era atât de 
mult asemenea mamei lui, încât spunea el însuși: 
„Am trăit viața mamei mele“. După moartea ei, plin 
de durere, el dădu într'o zi peste scaunul pe care 


1 Prot. |. Dăncilă. 

obişnuia să se odihnească. Adânc mişcat îl luă 
în brațe şi plângând îl mângăia ca și cum ar îi fost 
o parte din ea. Ni s'a întâmplat, firește, şi unora dintre 
noi să punem mare prej şi să ne pară sfinte lucrurile 
cele mai comune numai pentrucă au fost ale mamei, 
ale părinţilor, fiindcă le-au atins ei. Aşa se explică 
de ce de multe ori păstrăm obiecte vechi, scoase din 
uz, cu care încărcăm mese şi etajere; obiecte ne- 
folositoare dar care populează camera noastră cu 
gândiri ce de multeori nu sunt ale noastre. E un fel de 
viaţă tăinuită în aceste lucruri, cari au aparținut 
celor duşi — şi privindu-le ne adâncim în viaţa 
trecutului, simțindu-ne pierduţi în visare şi mişcaţi ca 
într'o biserică a cărei atmosferă e îmbibată de mi- 
reasma rugăciunilor celor cari au îngenunchiat în 
alte dăţi în faţa altarului, pe ai cărei pereţi par'că se 
află încă parfumul smirnei aprinse'n alte vremuri! 

Lucrurile şi casele vechi fe leagă de ele, îţi 
vorbesc despre stăpânii lor de odinioară. — Cele 
noi sunt mute şi reci — nu au nici o faină, îţi sunt 
streine, nu-ţi spun nimic! De aceea e explicabilă iar 
nu ridiculă emoția acestui fiu în faţa unui biet scaun 
vechi, dat la o parte ca ceva fără valoare, dar care 
are darul de a face legătura cu trecutul prin firul 
iubirii, — mai puternică decât moartea. Ce mamă 
fericită-i aceea a cărei amintire e aşa de vie în inima 
copilului său! Când mama lui Ştefan cel Mare spune 
fiului ei, rănit şi învins: 

Du-te la bătae, pentru țară mori, 
Şi-ți va fi mormântu 'mcoronat cu flori, 


ce îndemn nobil şi cât de mare e sacrificiul iubirii de 
mamă peste care ea trece fără şovăire, numai ca să 
îmbărbăteze pe acest mare domn şi fiu al său, în vreme 
de restrişte ! In poezia izvorâtă din sufletul poporului, 
este semănată dragostea de mamă producătoare de 
minuni, dorul de mamă şi durerea de mamă, care 
înfruntă şi birue sau moare lângă copilul ei. Care 
mamă nu cunoaște chinui vegherii la căpătâiul copi- 
lului bolnav? Care nu şi-a strigat durerea în nopţi 
de groază, care nu şi-a apăsat pieptul şi nu şi-a 
strâns capul în mâni de desnădejde? Câte mame, 
modeste, neştiute şi neaflate de nimeni vor fi fost 
şi vor mai îi — întru nimic mai prejos decât aceste 
câteva pilde cunoscute în toată lumea. — Tuturor 


LACAŞIURI SFINTE 


acestora e închinată ziua de azi şi pe ele le sărbă- 
torim ca pe nişte martire ale datoriei. 

Trec umbrele mari ale celor care s'au dus de 
lângă noi, veni-va rândul nostru, trecem facla din 
mână în mână! Numai virtutea şi faptele au trăinicie; 
ele vorbesc celor rămaşi despre cei plecaţi şi uitarea 
totală nu se aşterne peste aceştia. Eminescu în du- 
ioasa lui elegie „O mamă!“ armonizând sentimentele 
sufletului său în cadrul naturii spune neuiiatele versuri : 


O mamă! dulce mamă! din negura de vremi, 
Pe freamătui de frunze la tine tu mă chemi. 
Deasupra criptei negre a sfântului mormânt 
Se scutură salcâmii de toamnă şi de vânt, 
Se bat înce! din ramuri, îngână glasul tău, 
Mereu s& vor tot bate, tu vei dormi mereu! 


Pe soclul unui monument ridicat în cinstea 
mamei la Budapesta s'a scris: „Adu-ţi aminte de 


| 














mama ta“. Este, fireşte, un gest din cele mai fru- 


moase ridicarea unui monument întru amintirea cuiva; 
dar în cinstea mamei ne vorbeşte nouă icoana Maicii 
Domnului, a cărei slăvire nici când nu va înceta — 
şi în adâncul sufletului nostru, al tuturora, mai bine 
decât pe orice marmoră e scris cu litere, pe care 
vremea nu le poate șterge: 
Nu te vom uita niciodată, mamă! 
Prof, ZOE N. |. APOSTOLESCU 


Cântec 


S'a pogorit din zările albastre 
Pe'ntinse plaiuri zi de sărbătoare. 
S'a îmbrăcat în haina albă luna 

Şi s'a gătit în ceruri sfântul soare. 


Şi-au nins cireșii'n urma lor podoaba 
Şi-au râs toţi pomii albi de prin grădină, 
Spunea un crin cuvinte dulci în şoaptă 
Şi-a sărutat un flutur o floare de sulfină. 


Un cânt a început a drege vântul, 
A plâns — prinos — o floare în petale 
Şi-a instrunat un imn divin pământul, 
O, Doamne 'm cinstea dărniciei tale. 
ANA TOADER 


Biserica inlernalului de băieți ort. rom. din Beiuş 


O seamă de oameni, fruntaşi ai bisericii, de 
legea românească, din Beiuş, cu suflet cura! şi cu 
dorința ardentiă de a vedea tinerimea şcolărească 
ortodoxă română — nădejdea viitorului — scutită 
de influenţele nesănătoase ale curentului ce în 
mare măsură sfăpâneşte viața dela oraș, au hotărât 


să facă fot posibilul şi să ridice un internat, 
oricât de modest, pentru tinerimea orfodoxă română 
dela liceul de băieţi de aici. 

Ideia, plămădită începând cu anii 18890 în 
inimile acelor creştini şi buni români după multe 
inferveniri şi rugări s'a întrupat şi înfăptuit de 

Biserica Internatului ortodox român din Beiuş 


înaltele noastre foruri bisericeşti şi cu 
concursul credincioşilor din eparhie, s'a 
zidit internatul proiectat, iar la începutul 
anului şcolar 1899]1900, în cadrul unor 
mari festivități, sa predat destinajiunei 
sale. 

Insă chiar în primul an de aclivi- 
late s'a constatat că acest aşezămâni de 
educație religioasă-morală are lipsă, nea- 
părată de nouă localuri, întrucât nu avea 
toate salele de lipsă, pentru feluritele tre- 
buințe ale elevilor şi nimic din încăperile 
de natură economică. 

Abia în anii 1930 şi 1931, va se 
zică după treizeci de ani de viaţă, s'au 


TEATRUL NOSTRU 


înfăptuit toate aceste desiderate şi încă în aşa 
măsură, încât astăzi internatul de băeţi corespunde 
pe deplin menirii sale. 

Ca o încoronare a tuturor zidirilor ridicate 
în anii mai înainte amintiți, comisiunea internatului 
a ținut să aşeze în parcul, de alfcum foarte frumos 
și igienic, pe care se află zidit internatul şi o bi- 
serică, unde elevii să se adune, spre a lăuda şi 
preamări pe bunul Dumnezeu şi a-i cere mila şi 
ajutorul Lui. 

Dăm aici, fotografia acelei biserici. Ea nu e 
nici nouă, nici de zid. E foată din lemn. Pereţii 
sunt construiți din lemn de stejar, iar acoperişul şi 
turnul din lemn de brad. A fost construită în anul 
1745, de meșterii Ilie şi Ignat Tule din comuna 
Valeneagra de jos, pentru parohia Ghighişeni cu 
filiile Petrileni-Zăvoieni, unde edificându-se o nouă 
biserică de zid, vechea biserică care servise ca 
locaş sfânt aproape 200 de ani, a fost făcută de 
vânzare. A cumpărat-o internatul de băieţi ortodox 
român, a reedificat-o în curtea internatului pe un loc 
foarte potrivit şi întru acelaş chip, crm a fost dela 
început, dându-i, natural, înfrumsețarea necesară. 

Astfel acest sfânt locaş și monument istoric a 
fost scăpat de peire şi redat sfintei sale misiuni. 

Prol. MOISE POPOVICIU 





Sfințirea Bisericii Internalului orlodox român din Beiuş. 
In mijloc P. S. Sa Arhiereul Andrei Crişanul 


DE pi PA soi 2 A A, 


MISTER CREŞTIN ORTODOX 


SCENA VII 
ION, BRIGHIT 


BRIGHIT. Mă cheamă Brighit... Dar iubitei tale, 
cum îi zice... 

ION. N'am iubită... 

BRIGHIT. Nu minţi... Mi-a spus Melchior... 

ION. E doar încredinţată ... 

BRIGHIT. Ei şi... totare un nume... 


ION. Filofteia... 

BRIGHIT. Br... Cum ? Fi-lof-te-i-a... Trebue să 
fie moale ca o omidă... să se lipească ca un clei 
şi să lase bale când sărută... 

ION. Încredinţata mea e o fată fără prihană... 
Te rog, nici cu gândul... 

BRIGHIT. Nu te supăra... Uite, nu mai vorbesc 


de ea... Dar pe tine, cum te cheamă?... 

ION. lon... 
BRIGHIT. lon... lon... Nici numele ăsta nu-mi 


place... Pe iubitul meu îl cheamă Geanleone... 
ION (tace). 
BRIGHIT. Nu-i un nume frumos ?... 
ION. Orice nume poate fi frumos sau uriît, după 
felul insului... 
BRIGHIT. Nu... Nu-l iubesc. Fii pe pace... 
ION. De ce nu-l iubeşti ?... 
BRIGHIT (iute). Te interesează. 
ION. Nu... 
BRIGHIT. Ba da... ba da...zică te interesează... 
ION. Poftim... Mă interesează... 
BRIGHIT. Nu-l iubesc... fiindcă m'am plictisit 


de el... 
TON. Asta nu-i bine... 


BRIGHIT. Vezi c'ai început să vorbeşti ?... Vezi 
că nu eşti urs ?... Atunci, poţi fi şi drăguţ?... 

ION (tace). 

BRIGHIT. Ei, întreabă-mă... 

ION. Ce? 

BRIGHIT. Pentru ce m'am plictisit de el... 

ION. Pentru ce?.. 

BRIGHIT. Vezi aşa... Dacă nu-mi ceri, nu-ţi dau 
nimic ... şi dacă nu mă întrebi, nu-ţi răspund... 

ION. lată, că întreb... 

BRIGHIT. Mi-i dor de ceva nou... (schimbând vorba). 
Am auzit că eşti Maghiar... 

ION. Nu sunt... 

BRIGHIT. Dar ce eşti ?.,. 


ION. Român... 
BRIGHIT. Român ?... Ce fel de nație e aia?... 


ION. Pe aici, ne zice Valahi... 

BRIGHIT. Valahi... Valahi... N'am auzit... Ce 
bine era să îi fost Maghiar... 

ION. Nu sunt... 

BRIGHIT. Vezi tu... iubitul meu e Italian... Şi 
nu-mi mai plac Italienii, de când e iubitul meu... E 
frumos, dar frumuseţea lui o găsesc în toţi bărbaţii. .. 
Mi-i dor de-o frumuseţe de alt fel... ca a ta... 

ION. Eu nu pot fi frumos... 

BRIGHIT. Tocmai... O frumuseţe uriîtă... sau o 
urîţenie interesantă... 

ION. Nu-i bine ce faci... Să te-audă, s'ar su- 
păra.., 

BRIGHIT (râde). Nu mă tem... Supărarea lui e 
tunet fără trăsnet... Gălăgie multă, care siârşeşte 
cu lacrimi... Nu şiie nici măcar să fie rău... 

ION. Şi ce-ai vrea? 

BRIGHIT. Bravo!... Bravo!... Faci progrese... 

ION, De ce râzi de mine?.. 

BRIGHIT. Nu râd, prostule... Mi-i dor de ceva 
măreț. .. mi-i dor de-o sălbătăcie ... (schimbând vorba). 
Tu ai putea ucide... 

ION. Ferească Dumnezeu! .. 

BRIGHIT. Am avut o cunoscută, care a fost omo- 
rilă de iubitul ei, un Maghiar... De atunci, îmi place 





această nație... Asta-i iubirea... iubirea ucigaşă ...f 
(schimbând vorba). Dar hai, să mergem... Ne-aşteaptă | 
prietenii... i 

ION. Eu aş vrea să rămân... 

BRIGHIT. Nu se poate... Am promis... 

ION. Am de scris... 

BRIGHIT. Oare la voi, în ţara voastră, cuvântul: 
nu prețueşte nimica ?... 

ION. La noi puţini oameni șiiu a scrie... Toată 
cinstea-i pe cuvânt... . 

BRIGHIT. Atunci, vino... Imi vei povesti vieaţa . 
ta... Imi vei vorbi de locurile voastre îndepăriate... 
Vreau s'aud poveşti necunoscute, cu briganzi şi urşi... - 

ION. Da, vin... vin... Mă duc să-mi iau pălăria... 
(trece in odaie la el). Ă 

BRIGHIT. Valahule, nu te cunoşti... Sălbateca 
ia virginitate e o comoară mai de preţ ca toată 
averea ta de-acasă... 

(Coriina). 





TABLOU IV 


Atelier de pictură 


SCENA | 
RUPRECHT HANS, GEANLEUNE. (Ucenicii lucrează și vorbesc) 


RUPRECHT. E prost... 

HANS. Ba sălbatec... 

GEANLEONE. Şi prost şi sălbatec... amândouă 
laolaltă... 

RUPRECHT. De bună seamă... doar îl cheamă 
Cornea... 

TOŢI. Ce nume... Ce nume... 

RUPRECHT. Şi a venit dintr'o ţară sălbatecă, de. 
prin Tataria... pe unde, după câte am aflat, se fo- 
loseşte carne crudă... 

GEANLEONE. Şi continuă să se închine schis- 
matic ... 

RUPRECHT. De nu l-aş mai vedea pe aici... 

GEANLEONE. Ba, nu... De cine-am râde ?... 

RUPRECHT. Mie-mi strică pofta de lucru... 

CGEANLEONE. Şi ai de ce, prietene... Nu vezi, 
meşterul cum se poartă cu el?... Par'car fi un 
prinţ... 

HANS. Se pare că la el în ţară e un soiu de 
prinţ... 

GEANLEONE. La el în fară, o fi)... 
sălbaticilor. .. 

HANS. Vă spun eu, tovarăşi, secretul... 

TOŢI. Care e?... Care e?,... 

HANS. E bogat... 

GEANLEONE. Ei şi ?... Dar noi, cu talentul no- 
stru, suntem mai bogaţi ca el... | 

HANS. Nu mă înţelegeţi... El e trimis aici, cu. 
o mare misiune... După câte am înţeles, în ţara lui, - 
se pregătesc schimbări mari... Reverendul Szent- 
ivanyi, prietenul maestrului, îl protejează ... Eu zic: 


In ţara 

să ne luăm bine pe lângă el... Cine ştie, de pe 
urma lui ce lucrări mari ne aşteaptă... 

GEANLEONE. Ba asta n'oiu face-o... Nam 
ajuns o căzătură, să dau clipa de veselie pentru fo- 
josul problematic... Nu pot suferi nedreptatea... 
El e un prost şi un sălbatec... şi fiindcă are bani, 
până şi Brighit.. . 

RUPRECHT. la seama, Geanleone... Cu Brighit 
se petrece o schimbare... In faţa lui, stă par'că 
să-şi golească orbitele de toi focul patimii... 

GEANLEONE. Nu mă fem, Ruprecht... Eu o cu- 
hosc... Femeie perfectă, ea e în stare să ducă 
minciuna pe toată gama cochetăriei, dela albul ima- 
culat al crinului şi până la violetul uricios al mă- 
sălareţii. . . 

RUPRECHT. Fii mai prudent... 

GEANLEONE. Nu mă tem... Eu ştiu, că pe toţi 
vă momește jocul făpturii ei... Ţie, Ruprecht, iţi 
oferă cu un zâmbet, graţia şerpuită a trupului... dar 
numai graţia... Lui Hans, odată cu braţul şi turbu- 
rarea cadenţei pasului ei de nimfă... 

HANS. (opreşte). Tăcere... (intră Ion). 


SCENA II 
Aceiaşi. ION. 


ION. (vesel). Bună ziua... bună ziua... 
marazi.,, 

UCENICII. (în răspăr). Bună ziua... bună ziua... 
(chicote înfundate). 

ION. Am întârziat... M'am luai cu nişte planşe 
anatomice. 

RUPRECHT. Nu-i nimic... Vei rămâne în urma 
noasiră... Noi o să plecăm, căci e ora prânzului... 
Tot îţi place singurătatea... 

ION. Da, adevărat... Imi place singurătatea... 

GEANLEONE. Te indispune prezența noastră... 

ION. N'am spus asta... Dar vedeţi... Eu am 
trăit întotdeauna singur... Lumea mă ameţeşte... 
mă îmbată par'că... Mintea nu mai poate concepe. 
lată, capul îmi hăue de explicaţiile planşelor lui la- 
cobaeus.., 

RUPRECHT. Am să te spun fetelor... 

ION. Le-am spus eu, mai înainte... 

GEANLEONE. Şi ele? 

ION. Au râs... 

GEANLEONE. E şi de râs, tovarăşe... 

ION. Nu ştiu de ce... 

GEANLEONE. Fiindcă te porţi aici, în mijlocul 
lumii civilizate, ca şi cum ai fi acolo, în munții tăi... 

ION. Ce greşeală am făcut? 


ca- 


GEANLEONE. Nici una... Mai bine însă, ai face . 


0 greşeală, decât... 
ION. Atunci, ce necuviinţă am spus ?... 
RUPRECHT. Unde-i norocul, să spui vre-o necu- 
viință... În ziua aceea, vei fi de-ai noştri... 
ION. Prin urmare, unde vedeţi răul?... 


GEANLEONE. Răul? lată-l aici... (îi arată tabloul). 

ION. În pictura mea?... 

GEANLEONE. Da... în ea... Acest tablou mă 
irită ,.. Face să-mi clocotească sângele în vine... 
Nu vezi ce oroare?.., 

ION. De aceea am venit... Sămnvăţ... 

RUPRECHT. Tovarăşe, camaradul Geanleone are 
dreptate... Nu mâna, nici ochiul, îți sunt în pa- 
gubă... dar eşti îndărătnic... Nu vrei s'asculţi de 
nimeni... 

ION. Maestrul nu mă condamnă... 

GEANLEONE. Maestrul, maestrul... Ştim noi, de 
ce nu te alungă... 

ION. Poate găseşte ceva bun în mine... 

GEANLEONE. Pe dracul... 

ION. Atunci, de ce? 

GEANLEONE. Spune-i tu, Hans... 

HANS (blând). Prietene, ascultă ce-ţi spun... 
Deschide-ţi ochii mari şi priveşte în jur...  Deschi- 
de-ţi apoi, ochii sufletului...  Trezeşte-te... treze- 
ște-te... 

ION. Camarazi, eu v'am ascultat cu drag... 
am privit lucrările voastre, le-am studiat... Sunt fru- 
moase, nu zic ba... 

GEANLEONE (ironic). Mulţămim de onoare... 

ION. Dar permiteţi-mi să vă spun... nu înfăp- 
tuiți o pictură bisericească desăvârşită... 

GEANLEONE. Ce-ai spus ?... Auziţi, iraţilor... 
Ne insultă... 

ION. Prietene, nu te înverşuna... Trăim înir'un 
secol, când libere sunt alte gânduri mai îndrăsneţe.. . 

GEANLEONE. Dar arta noastră e sfântă... Au 
sfinţit-o nume ilustre... şi tu vii acu... 

HANS. Tăcere Geanleone... S'ascultăm... 

ION. Nu cunoaşteţi taina, care face din om un 
sfânt şi din fecioară, o madonă... Voi, prieteni, 
pictaţi numai oameni... Oameni văd la tine, Hans... 
şi la tine, Geanleone... şi la tine, Ruprecht... Oa- 
meni, oameni... 

RUPRECHT (arătând spre şevalet). Şi asta-i o ma- 
donă, caraghiosule ?... 

ION. Nu ştiu dacă e... dar știu ce va îi... 

RUPRECHT. O madonă lihnită de foame... 
(râsele). 

ION. La o madonă, Ruprecht, cuviinţa nu-ţi per- 
mite, să te gândeşti la foame sau la mâncare... 

RUPRECHT. Dar la ce?... 

ION. Doar la spirit... 

RUPRECHI. Să mergem, fraţilor... Lecţia tova- 
răşului lon devine plicticoasă... Şi mie mi-i foame. 
Să-l lăsăm, să-şi spiritualizeze madona... Suflă peste 
ea, prietene... poate o să fie şi mai eterată... Mie 
mi-i foame... Madonele noastre sunt sătule... 
Servus... 

GEANLEONE. E grea arta, prietene... Va, pentru 
asta, să ai un simţ special, simţul gloriei... 

ION. La noi, gloria e în Dumnezeu... 

GEANLEONE (îngâmfat). Asta-i o vorbă, care, pe 
la noi, nu se mai dă nici pomană... Deci, nucu ea 
poţi să cumperi aur... şi sfatul meu e aur, colega... 
Cum însă, n'aştept dela tine schimb de-opotrivă... 
generozitatea mea se'nmlădie, şi poftim, ţi-l dau în 
cinste... Eu, când pictez, pe mine mă reprezint, nu 
pe Dumnezeu... Ăi studiat astăzi, planșele lui laco- 
baeus, asupra mușchilor în cadavru... Ei şi?... Un 
muşchiu e doar o fășie de carne, care nu spune 
nimic, când nu mă vesteşte pe mine... lată ade- 
vărul... Un tablou va fi o trâmbiţă prin care eu, şi 
numai eu, strig de-alungul secolelor... Eu şi gloria 
mea... Ai înțeles?... 

RUPRECHT. Hai, Geanleone... (îl trage). 

GEANLEONE. Eu suni culoarea... eu sunt de- 
semnul ... 

RUPRECHT. Haide... (ceilalţi au ieşit). 

GEANLEONE. Eu sunt nimbul... Eu sunt Hri- 


stos... (Ruprecht îl trage afară). 
SCENA III 
ION singur, apoi BRIGHIT 
BRIGHIT. (n vârful picioarelor). La cine te gân- 
deai ?.,, 


ION (speriat]. Brighit... 

BRIGHIT. Am pândit să plece Geanleone, ca să 
viu la tine... Spune, la cine te gândeai?... Tot 
la ea?... 

ION. Nu... [pauză Ce durere... 

BRIGHIT. Care ?... Aceea de a-i fi uitat cu- 
loarea ochilor sau cântul vorbirii ? 

ION. Da, da... De când sunt aici, mi-i mintea 
învolburată ,.. Nu mai iau seama la cele mai sfinte 
îndatoriri .. . 

BRIGHIT. Asta-i semn bun... 
artă trebue să fie copleşită... 

ION. Încep să mă îndoiesc de darul meu... 

BRIGHIT. Să te'ndoieşti?... Nu... Să-ţi fie 
teamă însă... 

ION. [arătând cătră tablou]. lată madona mea... 
Camarazii mi-au baljocorit-o... Au râs de ea şi de 
mine .,. 

BRIGHIT. (privind tabloul). Aşa e... Au avut drep- 
tate... 

ION. Cum, Brighit, şi tu?.., 

BRIGHIT. Şi eu... 

ION. Priveşte Brighii, şi înțelege... O linie 
poate fi frumoasă prin ea însăşi, nu numai prin fo- 
losul de a privi şi explica natura, ca în planşele lui 
lacobaeus... Ea poate traduce un gând, o bucurie 
sau o durere... O linie desparte şi uneşte totde- 
odată, nemărginirea de mărginit... 

BRIGHIT. (intrerupându-l). Mă iubeşti ?... 

ION. (continuând). Puterea nemărginirii e puterea 
spiritului. 


A ta minte, de 


BRIGHIT. (cu patimă). lubeşte-mă... 

ION. Brighit... 

BRIGHIT. lubeşte-mă şi vei înțelege totul... 

ION. Brighit nu uita... Geanleone... 

BRIGHIT. Lasă-l... lasă-l.., 

ION. Geanleone-i camaradul meu... 

BRIGHIT. Atunci, nu mă placi ?... 

ION. Ba nu... ba nu... Dar sunt temeiuri su- 
fleteşti, peste care nu poți trece... 

BRIGHIT. Eu nu-l mai iubesc... 

ION. Adineaori, aşa de frumos mi-a vorbit de- 
spre glorie... pe semne se gândea la tine... 

BRIGHIT. Tocmai de aceea nu-mi mai e drag... 

ION. El, în fiecare trăsătură de creion, vrea 
glorie... Ori, gloria lui e şi gloria ta... 

BRIGHIT. lată ce nu poate. înţelege el şi ce vreau 
să înţelegi tu... 

ION, Brighit, de ce mă turburi?... 

BRIGHIT. lubeşte-mă... şi după ce mă vei iubi... 

ION. Nu se poate... Sunt încredințat... 

BRIGHIT. Ah, iată nefericirea ta şi a mea!... 
Dela ea se trage... dela acea mortăciune îndepăr- 
fată... Ea e duşmana ta, loane... şi duşmana feri- 
cirii mele... loane trezeşte-te cât e timp... Mâine 
poate va fi prea târziu... Vei veni înlăcrimat după 
mine... 

ION (iurburat). Brighit, Brighit. .. 

BRIGHIT. Tu nu vezi, că ea ţi-a fermecat gân- 
direa şi simţirea ?., 

ION. Brighit linişteşte-te puţin... să ne înţelegem... 

BRIGHIT. Da... uite, sunt liniştită... 

ION. Fă-mă să pricep, ceeace mintea mea nu 
poate încă pricepe... 

BRIGHIT. Ascultă, loane.. . Ţi-am spus adineaorea, 
că eşti vrăjit... Ei bine, ăsta-i adevărul... 

ION. Să vedem... 

BRIGHIT. Nu darul îţi lipseşte, ci acea putere a 
vieţii de neapărată trebuinţă unui artist... Geanleone 
vrea ca tablourile lui să traducă gloria ... De aceea 
e strălucitor, dar gol... gol, ca şi gloria... Tu vrei 
să exprimi, ceea ce nu se poate, spiritul... 

ION. De ce nu se poate?... | 

BRIGHIT. Fiindcă spiritul e un dar al vieţii... 
lată, care-i datoria ta... vieața... 

ION (turburat), Vieaţa... vieaţa... 

BRIGHIT. De ce te turburi?... 

ION. Am gândit şi eu despre vieaţă şi acel gând 
a fost întărit de un bătrân preot. 

BRIGHIT. Nu vieaţa din rostul popilor... ci vieața, 
ca patimă ... Vrei să ajungi mare pictor?... 

ION. Vreau... 

BRIGHIT. Vrei să înţelegi arta ?.., 

ION. Vreau... 

BRIGHIT. Atunci iubeşte... iubeşte cu patimă... 
iubeşte-mă pe mine... Patima mea să strălucească 
în culori... Patima să îndoaie şi să frângă liniile... 

Patima mea să-ţi lumineze vieaţa... Vino, loane... 
Prin mine, vei înțelege arta şi prin artă, vieaţa... 

ION. Brighit... Geanleone... 

BRIGHIT. La o parte cu el... pentru patima noa- 
stră şi pentru gloria ta... 

ION. Geanleone... Cinstea de prieten... 

BRIGHIT (ironic). Cum?... Te-apasă greu o atare 
slăbiciune ?... 

ION. Datoria... Datoria e scrisă în piatră, pa- 
tima în flacări... 

BRIGHIT. Piatra nu mă sperie astăzi... O putem 
preface în pulbere... 

ION (speriat). Ce vrei să faci?... 

BRIGHIT. Vreau să-i spun lui Geanleone, că nu-l 
mai iubesc şi că-l părăsesc... (violent). Va suferi ?... 


PEDAGOGIA EVANGHELIEI 


Cu atât mai bine! Cu atât mai pătimaşe va fi dra- 
gostea noastră, când altul va plânge în umbră... 
loane, vino... 

ION (priveşte tabloul său, par'că să se înstărească). 
Nu pot... 

BRIGHIT (i-a urmărit jocul). Ah, înţeleg!... Ştiu, 
care-i piedeca... Ea... ea... loane, smulge-o din 
inima ta... Arta cere sacrificiu, şi dă temeiu ori- 
cărui sacrificiu... Prin mine, nu prin cealaltă, vei în- 
țelege arta... (arătând tabloul). lată de unde-ţi vine 
slăbiciunea dela ea... Căci madona ta e ea, cea 
din depărtare... şi nu te vei putea vindeca decât... 
(prinde tabloui şi vrea să-l frângă in două). 

ION. Opreşte... opreşte... 

(Intră lacobaeus, Şorban şi Berthold). 


(Va urma) VICTOR PAPILIAN 


JUDECĂȚI SAMARINENE 


Lumea noastră, privită sub un unghiu creşti- 
nesc, sufere grav de asprimea judecăților. Om pe 
om se judecă cu asprime şi se apasă fără milă. Cu- 
noscuţi vechi şi prieteni buni se despart unii de alţii 
pentru totdeauna, pentru o singură clipă de slăbi- 
ciune, când au rostit unii despre alţii judecăţi necru- 
țătoare. Fraţi buni, părinţi şi fii se duc des la ju- 
decată, fiindcă nu şi-au putut stăpâni inimile ca să 
nu-şi spună unii altora verde în față indignarea clo- 
cotitoare care i-a tulburat pentru moment. Nu este 
zi, sau poate nici oră, sau clipă chiar, în care oa- 
menii să nu se judece unii pe alţii fără milă. 

Nu este tagmă şi nu este pătură socială în zi- 
lele noastre, în care să nu se lucreze fără încetare 
la formularea sentințelor grave dela om la orh. 
Dureros, dar adevărat, că nimic pe lume nu înde- 
părtează mai mult pe oameni unii de alţii decât ju- 
decăţile, pe cât de pripite pe atât de neindurătoare. 
Patima grea a oamenilor de a se judeca unii pe alţii, 
împiedecă orice conlucrare, orice ajutoare reciproce 
și orişice pace şi bunăînvoire între oameni. 

Înzadar am cita oamenilor cuvintele Mântuito- 
rului lumii: „Nu judecaţi, ca să nu fiţi judecaţi, căci 
cu judecata cu care veţi judeca, veţi fi judecaţi — 
și cu măsura cu care veţi măsura, se va măsura şi 
vouă“, fiindcă aceste profund înțelepte cuvinte nu 
se prea aud în lumea noastră, măcar de le-am striga 
cu cea mai puternică sirenă. 

De aceea să căutăm se astâmpărăm cu alte 
mijloace, mai apropiate de mintea omului, focul acesta 
păgubitor deopotrivă vieţii sociale şi religioase, care 
se cheamă patima de a judeca. 

Suntem într'o splendidă sală de spectacol. Oa- 
menii sunt gătiţi cu cele mai frumoase haine ce le 
au, cari la razele luminii abundente par şi mai stră- 


lucitoare. Fiecare ființă de aci parecă poartă o 
mască de fericire simulată, care nu se potrivește 

deloc cu faţa adevărată de acasă. În pauze mai ales 
incepe să lucreze febril răsboiul cu douăsprezece 
suveici al condamnării reciproce. Ce nu spun oa- 
menii unii despre alţii, ce nu-și poftesc mai ales oa- 
menii unii altora? La oraşe, la spectacole mai ales, 
în sate, la moară, se foarfecă oamenii unii pe alţii. 
Numai cadrul e deosebit, fondul este acelaş: unde 
se adună oamenii, acolo se judecă unii pe alții de 
parecă unii ar fi ingeri, iar alţii diavoli curaţi. Bine- 
înțeles, întotdeauna îngerii sunt prezenţi şi diavolii 
absenți. 

Şi dacă am avea ce nu avem, o lampă magică 
prin care se arătăm în această clipă faţa cea ade- 
vărată a tuturor inimilor cari se critică şi se judecă, 
i-am potoli la moment, fiindcă toţi suferă la fel, pe 
toţi viața îi apasă la fel şi fiecare ar avea lipsă de 
iubirea şi bunăvoința aliuia. 

De ce atâtea judecăţi severe şi pripite, când 
oamenii în realitate nu sunt nici aşa derăi, nici aşa 
de grozavi, cum se arată ? Şi în societate se petrece 
acelaş lucru ca şi în pădure: e destul să se rupă 
şi să cadă la pământ o cracă, pentruca întreg corul 
paserilor să se alarmeze. Şi oamenii poartă frică unii 
față de alţii și atunci de ce să ne mirăm că mereu 
sunt unii faţă de alţii în posturatde apărare. 


Multele judecăţi repezite îmi aduc bine aminte 
de una. Eram (în liceu 'şi unui coleg sărac dar 
foarte bun îi murise subit tatăl său şibietul copil 
se întoarse la şcoală zdrobit şi amărât. Ora primă 
o avea cu noi un domn profesor care avea faima 
de Vlad: Ţepeş printre elevi. 


Colegul era chemat să răspundă şi bineîn- 
țeles că nu ştia nimic, fiindcă ochii îi erau plini de 
lacrimi încă dela înmormântare. 


NOTE DE DRUM 


Dl profesor în loc să se intereseze ce s'a în- 
tâmplat cu elevul său, a ţinut o tiradă moralizătoare 
de 30 de minute şi i-a adus sentința: „Poţi să înveţi 
cât vei vrea de acum înainte, că şi aşa vei fi irântiț 
din studiul meu“. Şi când dl profesor era convins 
că ne-a băgat pe toţi în groază, se ridică ce! mai 
timid coleg al nostru și-i spune: „Domnule profesor 
aveți inimă, fiindcă lui X. i-a murit tatăl său şi se 
întoarce dela inmormântare“. 

„Aşa, nu am şifiut, dragă, le rog să mă ierţi“. 

Rezultatul a fost, că Vlad Ţepeş, vre-o câteva 
luni s'a jenat şi a fost dulce ca un fagure de miere. 

Rog pe iubiții cetitori să-și aducă aminte, de 
câteori le-au tras altora judecată nedreaptă şi de 
câteori au făcut şi ei la fel, ca să simţească cu toții 
că pilda atâi de mişcătoare a Samarineanului milo- 
stiv trebuie să o pogorâm în viaţa noasiră de toate 
zilele, fiindcă fără aplicarea ei zilnică viaţa va fi 
urâtă, aşa cum este. 

Zeci, sute şi mii de oameni cad şi se nenoro- 
cesc zilnic mulţumită judecăților repezite și nedrepte. 
Cred că moartea, cât este de groaznică şi nemilo- 
stivă, nu face atâtea ravagii între oameni şi nu sea- 
mănă atâta nefericire între oameni ca patima urâtă 
şi uşuraiică de a judeca fără a privi mai adânc în 
sufletele oamenilor. 

E cert, că toate spânzurătorile, toate ocnele şi 
toate ghilotinele din lumea aceasta nu pot să îndrep- 
teze lumea la fapie bune, în măsura în care o poate 
face duhul samarinean care ar trebui să fie mai puţin 
pe hârtie şi mai mult în sufletele oamenilor. Să ne 
mângăiem însă, că dreptatea omenească va mai face 
zig-zaguri în dreapta şi în stânga, dar va sosi timpul 
când ea va deveni complect samarineană. 

DR. ŞTEFAN CIOROIANU 


SPRE SOARELE DELA ASSUAN 


— 1929 — 


PE MAREA NEAGRA 

De multă vreme m'a ispitit gândui unei călătorii 
în Orient. Congresul medicilor în 1929 mi-a în- 
lesnit realizarea visului meu. lată-ne deci la Con- 
stanța, unde trenul ne-a dus până lângă vaporul 
„România“. Cunoşteam acest vapor din Aprilie 1911, 
când ca elev de liceu am călătorit cu el prin Con- 
sfantinopol până la Pireu, în drumul meu spre 
Sicilia şi Italia. După o viză sumară a tuturor, ne-am 
urcat pe frumosul vapor. Vapoarele noastre sunt 
mândria ţării; ele duc faima Țării Românești până 
departe în alte continente. Prin frumseţe, curăţenie, 
şi rapiditate întrec toate vapoarele străine, de aceea 
şi străinii, oridecâteori pot, preferă vapoarele româ- 


nești. Vaporul „România“, cu care de acum vom 
călători până în Egipt, este cel mai mare vapor ro- 
mânesc. Ela avut mult de suferit în timpul ma- 
relui răsboiu, când a fost pus în serviciul arma- 
telor ruse, cari l-au devastat aşa cum devastează tot 
ce poate, această armată de... zi-le ruşi şi dă-le pace. 
Din personalul anului 1911 n'am mai găsit pe nimeni; 
am găsit însă alți Români, tot aşa de credincioși şi 
tot aşa de amabili ca şi cei vechi. 


Plecarea vaporului s'a făcut la ora 11 noaptea. 
Marea liniştită, astfel încât am fost bucuroşi c'am 
plecat spre Egipt şi în gândul nostru compălimeam 
pe ioţi aceia cari de teama furtunii au renunţat la 
această frumoasă călătorie. Impreună cu noi aveam 

Bosforul 


pe vapor şi pe medicii polonezi cari mergeau la 
Congresul din Cairo. 


A doua zi la amiazi ne aflam în faţa Bosfo- 
rului, cu marea liniştită. Dejun bogat, cântece la pian 
în salon, apoi plimbări pe bord şi conversații, până 
se văd departe în faţă albind turnurile dela intrarea în 
Bosfor. Toată lumea îşi îndreaptă faţa, ochii şi bi- 
noclul spre Orientul promiţător de taine, La intrarea 
în Bosfor luăm masa de amiazi, apoi fiecare eşim pe 
bord cu ceaşca de catea neagră în mână şi cu ţigara 
în gură să admirăm ţinutul poveştilor din o mie şi 
una de nopți, care începe aici. E frumos, încântător 
de frumos, încât iubita lui B. de 19 ani, lăcrămează; 
ea călătoreşte pentru întâia oară cu vaporul şi vede 
marea mai întâi. Eu văd Bosforul a treiaoară şi-l 
privesc cu alţi ochi decât astăvară în Maiu, sau 
în 1911. Acum timpul e ploios; ne scurgem încet 
prin Bosfor spre debarcaderul Galata. Vapoarele ro- 
mâneşti toate „acostează“ la cheiu, pe când multe 
vapoare străine, mai mari decât ale noastre, n'au loc 
la mal şi ancorează în mijlocul Bosforului. Acest 
favor îl au vapoarele româneşti dela începutul lor 
şi de atunci ele au fost stăpâne pe apele Orientului 
apropiat.  Vapoarele străine nu puteau concura cu 
vapoarele româneşti. Concurența a venit abia după 
răsboiu, când vapoarele noastre au început a se în- 
vechi şi sunt în continuă reparaţie. Vapoare noi 
româneşti nu se mai fac.  Eşuarea şi scoaterea din 
circulaţie a vaporului „Împăratul Traian“ după neno- 
rocirea dela Tusla din lanuarie 1927 a fost o pierdere 
mare pentru S. M. R., pierdere care nu s'a mai re- 
parat până în ziua de azi şi din cauza aceasta va- 
poarele româneşti rămase n'au mai putut satisface 
toate cursele, renunțând la Smirna, Haifa şi Jaffa. 
Urmările acestor pierderi se văd. Vapoare străine 
— egiptene — cari n'atingeau niciodată Constanţa, 
acum fac regulat cursa Alexandria— Constanţa, aşa încât 
— e ruşine să spun — jumătate din medicii români 
cari merg acum la Congresul din Cairo, călătoresc 
cu vapor străin pe linia monopolizată odinioară de 


vapoarele româneşti. Cu vaporul „Împăratul Traian“ 
a dispărut unul dintre cele mai mari vapoare româ- 
neşti.  Pentruca să se facă altul în locul lui, ne-ar 
trebui 150—200 milioane Lei, bani pe cari nu-i avem. 


Aceste cuvinte mi le spune pe vapor dl Mărgi- 
neanu, directorul S. M. R-ului, care din întâmplare 
călătoreşte împreună cu noi pe vapor. 


O zi de repaus cu vaporul în Constantinopol. 
Avem timp să vizităm o parte din oraş cu unele mo- 
numente ale lui. În anul 1911, când fusei mai întâi aici, 
am văzut multe, dar de atunci s'au schimbat lucrurile. 
Am revăzut Constantinopolul a douaoară în Maiu 
1928, în excursia aranjată după congresul de Thalas- 
soterapie din Bucureşti— Constanţa. Atunci, aici în 
Constantinopol am văzut şi pe regele „Afganului“, 
cum îl numea şoferul meu care era cunoscut în Con- 
stanța. Îl văd acum a treiaoară cu aceiaş plă- 
cere şi curiozitate ca şi întâi. O recapitulare 
a celor văzute atunci şi acum. Oridecâteori am 
fost la Constantinopol, totdeauna am găsit ceva 
nou: În 1911 am găsit câinii cei mulţi cari aveau 
slujba de a mânca murdăriile pe cari Turcii le aruncau 
în stradă, câini cari în acel an au fost desființaţi, 
transportaţi pe o insulă şi lăsaţi acolo să moară de 
foame; în Maiu 1928 n'am mai găsit câinii, nici fe- 
surile pe cari Kemal Paşa le-a desființat. Acum n'am 
mai găsit alfabetul turcesc, ci pe cel latin, întrodus 
de curând tot de Kemal. 


De pe puntea vaporului, ofițerii de serviciu 
ne-arătau pe malul Bosforului locul unde a fost de- 
capitat Constantin Brâncoveanu, cel mai credincios, 
cel mai bogat, cel mai nenorocit Domnitor Român, îm- 
preună cu cei 4 copii ai săi, cu ginerele său şi cu boerul 
Enache Văcărescu, în ziua de Sfânta Maria a anului 
1714. 


Am văzut în Constantinopol turnul şi închisoarea 
celor 7 turnuri (pe vremea lui Brâncoveanu erau numai 
cinci) în care se închideau condamnaţii politici şi 
locul unde erau executaţi, o fântână adâncă în care 
se aruncau trupurile celor decapitaţi, fântână aseme- 
nea celei din curtea castelului dela Bran. În această 
închisoare a stat şi Brâncoveanu încunjurat de ziduri 
înalte bizantine, de-asupra cărora la colţuri sunt aşezaţi 
vulturi bicefali, sculptați în piatră, emblema bizantinilor, 
din cari fac parte şi Cantacuzinii noştri, neamul care a 
adus nenorocirea lui Brâncoveanu. Aci vulturii de 
piatră străjuesc deasupra zidurilor alături de câte 
o piatră în care mai stărueşte sculptată crucea noa- 
stră bizantină, rotunzită la capete. Ghizii cari ne 
conduc şi ne explică toate acestea, iau pietrii de jos 
şi aruncă în vulturi şi în cruci, ca să le vedem mai 
bine, crezând că în chipul acesta ne pot arăta 
mai intuitiv emblema  Domnitorilor Bizanțului pe 
care-au desființat-o în anul 1453, înlocuindu-o cu 
semiluna. 

CONSTANTINOPOL 


O zi şi jumătate cât stă vaporul aici, avem timp 
să vizităm oraşul în maşini. Şoferul meu e un turc 
născut la Constanţa şi trecut aici înainte de răsboi. 
ÎI cunoşteam de astăvară şi fiindcă ştie perfect ro- 
mâneşte, la mirarea colegilor mei, li-l prezint spu- 
nându-le că e „golan de-al nostru“ din Constanţa. 
Cea dintâi ţintă a noastră e biserica Sfânta Sofia. 
Maşinile ne duc prin străzi întortochiate, trec podul 
Galata peste „Cornul de Aur“ şi urcăm ajungând 
sus într'o piaţă largă în marginea căreia se află bi- 
serica închinată Sfintei Sofii („Înţelepciunii“). Cea 
mai mare biserică ortodoxă şi cea mai veche se află 
în faţa noastră în toată măreţia ei. Această biserică 





Biserica Sf. Sofia : In!erior 


a fost zidită mai întâi în anul 320. În anul 390 
sub domnia Împăratului Arcadie a fost incendiată. 
Reconstruită în anul 408 sub domnia Teodorei, ea a 
fost total distrusă în timpul unei mari revoluţii sub 
domnia lui lustinian, care a reconstruit-o complect în 
anul 532 cu concursul tuturor regiunilor vastului său 
imperiu. Astfel templul Dianei din Efes a furnizat cele 
8 columne de porfir roșu. 

10.000 lucrători au fost întrebuinţaţi timp de 
5 ani la construirea acestei biserici. Inaugurarea a 
avut loc în 27 Decemvrie 537, fiind de faţă Patri- 
arhul Menas, iar la terminarea ei lustinian plin de 
mândrie a strigat: „Te-am întrecut Solomoane!“. 

Nu intrăm pe poarta principală, ci pe o poartă 
lăturalnică, pe lângă o fântână, unde turcii îşi spală 
picioarele înainte de a intra în biserică. Lume săracă 
ne cere bacşiş; o femeie îşi lustrueşte unghiile cu 
roşu, fiindcă aşa cere legea ei. În 1911, când am 


fost întâi, femeile purtau văl pe faţă şi erau iniere- 
sante, dând iluzia că toate işi ascund frumusețea; 
azi femeile sunt descoperite la faţă și nu mai pre- 
zintă nici un interes; sunt femei sărace, cu fața arsă 
de soare ca şi femeile dela noi, cari cer milă la uşa 
bisericilor. Peste încălțămintea noastră luăm „papuci“, 
fiindcă cu ghetele noastre am face sacrilegiu, căl- 
când în biserica tapetată întreagă cu covoare scumpe 
şi sfinte. Intrând în biserica creştină, azi transfor= 
mată în geamie turcească, avem impresia că ne aflăm 4 
în mijlocul unei vaste pieţe, atât este de încăpătoare, 
Turcii au transformat-o cât au putut, ca să nu mai 
aibă aspect de biserică creştină. Altarul l-au des- 
ființat, sfinţii i-au acoperit cu var, aurul l-au luat, 





bogăţiile idem, asifel încât acum nu ne mai izbeşte 
bogăţia interioară, ci măreţia locaşului creștin. lată 
columnele aduse dela templul din Efes. Sus pe 
pereţi, printre var se zăreşte câie un cap de sfânt 
bizantin aurit. Aproape de altar pe o columnă se | 
vede o tăetură despre care se spune că arfi făcută 
de sabia lui Mohamed (2), care a izbit aci cânda 
intrat în biserică, călare, peste cadavrele creştinilor 
cari se refugiaseră aici, crezând că păgânii nu se 
vor atinge de locaşul Domnului. Pe altă columnă 
urma mânei lui Mohamed, care sa sprijinit să nu 
cadă de pe cal. Pe covoarele din biserică stau turci 
în genunchi cu faţa aplecată în jos şi spre Mecca, 
rugându-se şi păstrându-şi locul în pătratul însemnat 
pe covor. La intrarea cea mare o columnă are o 
gaură în care dacă iţi bagi degetul și te gândești 
la ceva, ți se împlineşte dorinţa... Un chip de sfânt 
stărueşte limpede, pictat pe bolta dela intrare. Poarta 

cea mare a bisericii păstrează pe ea încă urmele 
crucii de fier prinsă de ea, cruce pe care Turcii au 
rupt-o, lăsând din ea numai marginile Azi biserica 
pentru Turcii lui Kemal, este un monument istoric şi-l 
păstrează cu îngrijire, desgropând de sub var sfinţii 
auriţi. Kemal Paşa, oridecâteori intră în Sfânta Sofia, 
totdeauna stă cu capul descoperit. În cele patru col- 
țuri exterioare ale bisericii se ridică 4 minarete cari 
se văd de departe de pe Bosfor, dând bisericii as- 
pect de geamie. 

În marginea cealaltă a pieţii celei mari se află 
moschea Sultanului Ahmet, zisă moschea albastră, zi- 
dită din orgoliu naţional. După ocuparea Constan- 
tinopolului şi transformarea Sfintei Sofii în geamie, 
creştinii spuneau Turcilor că ei nu pot zidi aşa ceva. 
Turcii vrând să arate că şi ei sunt meşteri, au zidit 
moschea albastră, de proporţii uriaşe şi ea, dar fără 
a avea măreţia Sfintei Sofii. 

Eşind din moschea albastră, trecem pe lângă 
columna arsă şi venim şi intrăm într'un canal sub- 
teran, care nu e altceva decât un apaduct bizantin, 
un lac imens subteran din care ies trei sute de co- 
lumne de piatră cari sprijinesc plafonul, deasupra 
căruia sunt case zidite şi străzi ale Constantino- 
polului. 

Aproape de biserica Sfânta Sofia este muzeul 
naţional, unde Turcii au adunat multe monumente, 
greceşti, romane, bizantine, din tot imperiul pe care ei 
l-au nimicit. Aci se află şi frumosul sarcofag de 
marmoră, sculptat, al lui Alexandru cel Mare, cel mai 
frumos sarcofag din lume. În altă parte a bisericii 
Sfintei Soții este vechea biserică creştină Sfânta 
Irina, transformată azi în muzeu, în care noi Românii 
vedem şi ceva al nostru: tunurile dela castelul Peleş 
şi dela statuia lui Mihai Viteazul cucerite de Români 
în 1877 la Plevna şi luate înapoi de Turci în 1916, 
când armatele germane aliate au ocupat Bucureştii. 


Mai departe spre răsărit drumul nostru duce în 
locuri tainice, cari odinioară nu erau accesibile nici 
creştinilor, nici turcilor: mergem spre Seraiu, vechiul 
palat al Sultanilor. Acum Seraiul este şi el transformat 
în muzeu şi dupăce plătim o taxă, intrăm pe poarta 
joasă, boltită, în curtea grădinei Seraiului, umbrită 
de arbori groşi, înalţi platani cari îşi scutură frunzele 
peste noi. La stânga ghidul ne arată vechea sală de 
consiliu a miniştrilor, iar la o parte un părete închis 
cu zăbrele de fier, prin care priveau soțiile sultanului 
şi ascultau şi ele hotărârile miniştrilor. Mai departe 
în curtea a doua, palatul transformat în muzeu, unde 
în dulapuri închise cu sticlă vedem costumele sulta- 
nilor din diferitele epoci ale istoriei Turcilor. Un 
scaun-tron de toată frumseţea şi împodobit cu sute 
şi mii de pietri scumpe care azi ar valora sume fa- 
buloase și bugete de ani, scaun dăruit sultanului de 
şahul Persiei. Mai multe medalii ale sultanilor, între 
cari vedem şi o medalie românească de aur cu chipul 


aaa DOZE 





Dolma Bagts& 


regelui Carol |, medalie dăruită de regele Carol sul- 
tanului. Intr'un dulap vedem mâna dreaptă mumificată 
a lui loan Botezătorul, îmbrăcată în aur. 

Curtea întreagă a Seraiului e pardosită cu pietri 
rotunde mici, cu un diametru de 10 cm., aşezate în 
dungă, aşa că pentru pardosit a fost nevoe de câteva 
milioane de pietri de acestea. In marginea curții 
avem locuinţele cadânelor şi ale eunucilor, locuinţe 
cari nu prezintă nimic deosebit; faima lor era numai 
taina de a nu le vedea nimeni. 

De pe terasa seraiului avem o privelişte minunată 
asupra Bosforului, asupra Mării de Marmoră şi asupra 
Cornului de Aur, privelişte cu care nu se poate asemăna 
alta în lume, după opinia cunoscătorilor. Vederea de 
pe Citadela Cairului asupra oraşului e frumoasă, dar 
nu se poate compara cu cea de aici. In Bagdad n'am 
fost, dar nu cred că poate avea aşa ceva, astfel încât 
cu drept se poate spune, că priveliştea dela Seraiul 
din Constantinopol e adevărată privelişte, cum se 
descrie în „o mie şi una de nopţi“. Astăvară aici a 
fost primit și ospătat Amanullah regele Afganului, 
care dupăce a călătorit prin întreaga Europă şi tre- 
când şi prin Turcia ajungând acasă a crezut că poate 
fi şi el în Afganistan ceeace e Kemal în Turcia, re- 
formând totul. Era să-l coste viaţa şi s'a bucurat că 
a putut fugi sănătos din ţara sa. 


In acest loc frumos al Seraiului petrecea sultanul 
şi aici supuşii îi trimeteau din marea lui împărăție 
sclave frumoase din Siria, Arabia şi Egipt, fete tinere 
cari nu ştiau de părinţii lor şi cari aici petreceau zile 
de trândăvie şi de plictiseală, fiind păzite de eunucii 
cu glasul copilăresc şi cu faţa grasă, unsuroasă. 
Alte sclave erau cumpărate din Sudan şi Abissinia, 
dela Arabii cari şi azi vând sclave în Djidda, portul 
oraşului Mecca. Asta e vechiul Seraiu. Cel nou e în 
Galata, pe malul mării şi se numeşte Dolma Bagtse. 
De mult sultanii nu mai locuiau în vechiul Seraiu. 
În Dolma Bagis€ a fost primit şi Prinţul Carol la 
anul 1867, când a venit în Ţară supusă Turcilor. Din 
Serai scoborâm în jos şi mergem prin Fanarul evo- 

cator de amintiri jalnice pentru Ţara românească. 

Printre case de lemn, pustii, cu ferestre în- 
chise, cu gratii de lemn, unde nu se vede nici acum 
chip de femee, trecem şi ne oprim în fundul Cor- 
nului de Aur la mormântul lui Ejule, comandant al 
Profetului Islamului. Mormânt frumos în fundul curţii 
pavate cu pietre late, albe, semănate cu platani şi 
populat de porumbei blânzi. Odinioară acest loc era 
interzis creştinilor şi îndrăsneala vre-unuia de a pă- 
trunde aici era pedepsită cu moarte. 

Cornul de aur! Ce nume frumos! Ce e cornul 
de aur? Este o înfundătură a Bosforului cu apa lui 
pe lungime de câţiva km. şi lăţime de câteva sute 
de metrii. Se numeşte aşa, fiindcă această parte a 
Constantinopolului era centrul vieţii orașului; aici 
se scurgeau toate bogăţiile imperiului turcesc ca 
într'un corn de aur. Aici s'au 
strâns (şi dările Ţărilor Române 
şi aici erau aduşi copiii luaţi cu 
de-asila dela mamele române, 
pentru a forma soldaţi ieniceri 
din ei. 


Maşinile ne-au urcat la deal 
pe lângă un cimitir grecesc, care 
mi-a adus aminte că aici este 
înmormântată Elena Negri, „Ste- 
luţa“ lui Alexandri, moartă pe 
vapor în braţele lui, când se în- 
torcea din Italia, unde încercase 
să-şi vindece boala care nu 
iartă. Sus, ne-am oprit lângă 
zidurile bizantine şi lângă un 
alt cimitir mare, prin care lumea 
şi vitele trec nepăsătoare. Ur- 
caţi pe zidurile bizantine privim 
spre cornul de aur. Deasupra Cornului, pe o colină, 
trebue să fie şi „Bogdan Serai“, adică palatul Mol- 
dovei, unde locuiau Domnii Români care veneau la 
Constantinopol, şi tot pe-acela trebue să fie şi „Vlah 
Serai“. 

Pietrile aşezate la mormintele morţilor sunt ple- 
cate şi răsturnate cele mai multe, încât par resturile 
unui ghețar topit. Atâţia morţi sunt aici! E o pă- 
dure de pietrii! Şi nu se vede prin cimilir nici o fiinţă 
stând la piatra vre-unui mormânt. Nu mai plânge ni- 
meni în acest cimitir. 


PENTRU MICI ȘI MARI 


Din toate bisericile cari aparţin veacului al 
XIV-lea mozaicurile dela Kahrie-Djami, sau poate mă- 
năstirea Chora din Constantinopol, sunt acelea cu cari 
se aseamănă mai mult frescurile Bisericii Domneşti 
atât ca compoziţie, cât şi colorit. Lucrul acesta se 
poate vedea din compoziţia unor scene biblice din 
ambele biserici cum ar fi; Călătoria lui losif şi a 
Mariei însoţiţi de lacob spre Bethleem; Întrebarea 
celor trei crai cu lrod Împăratul, unde s'a născut 
Isus Hristos; şi lrod întrebând pe farisei şi cărturari, 
unde s'a născut Isus. 

Pentruca să intrăm în cetatea Constantinopolului 
trecem pe sub Poarta Adrianopolului; faimoasa poartă 
pe unde au intrat Turcii în 29 Maiu 1453, când au 
ocupat oraşul. Căci dela Adrianopol au venit Turcii 
şi au intrat aci. Tot imperiul bizantin căzuse, afară 





Adio, Constantinopol : 


de Bizanţ, care stăruia încunjurat de toate părţile. 
Mergem şi vedem și vechea biserică „Chora“, 
„Kahri€ Dijami“, veche biserică creştină transformată 
şi ea în geamie şi acum în urmă declarată monu- 
ment istoric şi îngrijită. În biserică se lucrează la 
descoperirea vechilor picturi bizantine şi simţim o 
bucurie nespusă văzând cum apar de sub varul alb sfinţi 
în mozaic aurit, de toată frumuseţea. Turcii de azi 
țin foarte mult la această „geamie“ şi se mândresc 
cu acest monument istoric al lor. 
(Va urma) Dr. EUGEN DOBROTĂ 


DRAGOSTEA DE LECTURĂ 


Lectura este pentru suflet, ceeace este pâinea 
pentru trup. Ea nutreşte şi sporeşte forţele spiri- 
tului, ne luminează, deschizându-ne orizonturi, pe 
care noi nu le putem închipui. Prin lectură ne 


vom înmulţi cunoştinţele avute, vom deveni capabili 
de a servi societatea şi pe noi înşine. 

Să iubim dar lectura, căci ea a fost pasiunea 
tuturor oamenilor mari. Toţi oamenii iluștrii, al căror 

nume a râmas nemuritor, străbătând lungimea seco- 
lelor, sunt în mare parte operile lecturei. 

Care poate fi omul într'adevăr instruit, să cu- 
teze a contesta farmecul lecturii şi plăcerile ce ni 
le procură. 

In lectură găsesc odihna spiritului, ea-mi lini- 
şteşte urechea obosită de zgomotul şi de strigătele 
mulțimii. Lectură esie alimentul tinereţii şi farmecul 
bătrâneţei, ea înfrumseţează prosperitatea, iar în de- 
cadență este un refugiu. Cărţile sunt pline de atracţie 
pentru interiorul caselor noastre şi în afară nu ne 
sunt o sarcină, ele călătoresc împreună cu noi, adu- 
cându-ne mângăere şi fericire. 

Câţi oameni ajunşi la maturitate, sau în declinul 
vieţii nu au simţit admirabilele-binefaceri ale lec- 
turii! De câteori obosiţi de afaceri, zdrobiţi de amare 
decepțiuni, n'au căutat mângăerea şi repausul, sau 
uitarea unei mâhniri, în paginile unui mare filosof 
sau al unui iscusit povestitor? Nu e rar ca cei vii 
să ne înşele, să ne tradeze sau să ne părăsească în 
nenorocire, prin golul vorbelor, prin prejudiţiile sau 
pasiunile ce-i captivează, ne obosesc şi ne plictisesc. 
Ce mângăere sufletească găsim. întorcându-ne atunci 
către iluştrii morți, care ne-au lăsat în scrierile lor 
gândirile cele mai înalte şi cele mai nobile, fructele 
lecturii, experienţei şi meditaţiunii lor. Poate că 
n'aţi cunoscut încă amărăciunile şi decepțiunile vieţii ; 
mai curând sau mai târziu veţi vedea apărând zile 
triste şi noroase, când vă veţi simţi apăsaţi de me- 
lancolii profunde, când veţi avea momente de întri- 
stare pe care compania oamenilor nu va face decât 
să le agraveze ; amicii chiar nu vor găsi cuvinte, care 
să poată pătrunde până în fundul inimei şi să vă 
poată mângăia. 

Luând cartea unui înţelept, citind câteva pagini 
dintr'un scriitor preferat, vom vedea cum se risipesc 
gândurile negre, vom deveni mai tari şi mai buni. 

O carte bună este un amic preţios, un amic 
care ne consolează şi ne luminează, care ne mângăe 
şi ne distrează mai cu seamă în ziua de astăzi, când 
amicii sinceri devin din ce în ce mai rari. 

Să căutăm dar în cărți a găsi această lipsă 
regretabilă fără care un om cu sentimente mai 
dinstinse nu poate trăi, căci o carte este un prieten 
credincios, care nu ne va trada niciodată, un amic 
pe care îl ascultăm cu plăcere seara înainte de cul- 
care şi punându-l sub căpătâi îl regăsim dimineaţa, 
vorbindu-ne din nou cu aceeaş dragoste şi sinceri- 
tate, dându-ne sfaturi folositoare, oferindu-se să ne 
conducă în timpul zilei următoare prin potecile pri- 
mejdioase ale vieţii. In timpul lungilor seri de iarnă, 
ce preţios amic este o carte! In acest anotimp, di- 
stracţii sunt destule, cu toate acestea cărţile sunt 
cel mai potrivit leac contra plictiselii şi monotoniei. 


Uitaţi-vă în casa unui lucrător, un copilaş care 


abia ştie să citească, unicul savant în mijlocul fa- 
miliei întregi de nevoiaşi, cum citind o istorioară 
morală şi instructivă, familia întreagă îl ascultă și 
toţi devin mai buni şi familia mai strâns unită. 

Vă pot afirma cu siguranță, că dintre toate 
plăcerile vieţii, farmecul lecturii este cea mai in- 
timă, mai durabilă, mai adevărată şi mai nobilă în 
comparaţie cu altele, cari deşi mai seducătoare, au 
desavantajul de a lăsa în urmă amărăciune şi des- 
gust. De multe ori admiraţia şi fericirea provocată 
sunt atât de mari, încât simţim absoluta nevoe dea 
citi şi altuia paginile sau cuvintele cari ne-au fer- 
mecat, transportat şi pasionat, plăcerea dublându-se 
prin această împărtăşire de sentimente frumoase. 

Gustul pentru lectură şi studiu este cel mai bun 
prezervativ contra miilor de primejdii ce ne ame- 
nință viaţa zilnică. Cu-i nu-i plac aceste delicioase 
distracţii, ce va face în orele libere ? 

De sigur va pierde timpul în vizite inutile, în 
chefuri şi ospăţuri, va frecventa locuri şi adunări 
unde plăcerile domnesc, unde îşi va sacrifica lini- 
ştea sufletească, respectul de sine însuși, sănătatea, 
averea şi onoarea. , 

Dragostea de cărţi serioase şi instructive ne va 
scăpa de asemenea tentaţii periculoase, desvoltân- 
du-ne în schimb gusturi mai delicate, instincte mai 
nobile şi mai superioare. Cultivându-ne inteligenţa 
şi simţirea, vom scăpa de seducţiuni, căci vom pre- 
fera plăcerile spiritului celor materiale cari înjo- 
sesc sufletul, rănesc inima şi vestejesc de multeori 
existenţa întreagă. DUMITRU N. COSTENCU 

AL TREILEA CONGRES 


La praznicul Pogo- 
rârii Duhului Sfânt, în 
27 şi 28 Maiu 1934, s'a 
desfăşurat în oraşul Sibi- 
ului a ireia mare adu- 
nare a societăţii religi- 
oase Oastea Domnului. 

Fraji şi surori, din 
această mare organizaţie 
religioasă, au venit din 
toate părţile ţării, în me- 
tropola Oştii Domnului, 
în număr de peste două 
mii, cu deosebire mulţi 
din Bucureşti, din Basa- 
rabia şi Bucovina. A fost 
o procesiune religioasă 
imposantă, cum rar se 
vede în oraşele noastre. 

In ziua primă ostaşii 
Domnului asistă la sfânta 
liturghie în catedrală, 

„OASTEA“ LA SIBIU 





Oastea Domnului la ieşirea din biserica catedrală 


unde a slujit P. S. Sa Arhiereul vicar Vasile, asistat A doua zi după terminarea serviciului divin, s'a 


de un sobor de preoţi. 


deschis la ora 11 a. m. congresul al treilea în marea 


După sf. liturghie a urmat întrunirea ostaşilor sală dela „Thalia“, prin cuvântul rostit de |P. S. Sa 
în curtea şi aula Academiei teologice Andreiane. Aici  Arhiereul vicar Vasile, care tălmăceşte în cuvinte lumi- 
s'au executat imnuri religioase şi au cuvântat mai  noase întâi rostul serbării Rusaliilor, apoi rostul miș- 
mulți dintre membrii veniţi la adunare. cării din Oastea Domnului, menită să învioreze şi să 

Oastea în curtea Academiei Teologice 

întărească viaţa religioasă ortodoxă 
a poporului românesc. 

Cuvântări, ascultate cu evlavie 
şi cu multă atenţiune, şi cuprinzând 
sănătoase indrumări, au mai ţinut 
dnii: Al. Lascarov-Moldovanu şi |. 
Gr. Oprişanu, din Bucureşti, ingi- 
nerul Cihodar din laşi, Dr. Suciu 
Sibianu din Braşov, D. Pompiliu 
din Oradea ; Protopopii: Aurel 
Nistor din Sf. Gheorghe, Vasile 
Stoicanea din Zărneşti; Preoţii: 
Oatu din Bucureşti, Şerpoianu, Cer- 
cel din Chişinău, Gh. Secaş şi N. 
Popoviciu din Sibiu ş. a. 

Din vorbirile ţinute s'a putut 
vedea din nou, că Oastea Domnului, 
sub conducerea preoțimii este o 
devotată slujitoare a Bisericii orto- 
doxe ; s'a constatat că această so- 
cietate poate să transforme sufle- 
teşte pe toţi ceice se apropie de 
dânsa ; învăţăturile lui Hristos reînoesc sufletele mai 
mult decât ori care altele... Astfel Oastea Domnului 
se poate numi cu adevărat Oasfea Bisericii. 

Un raport, lămurit şi scurt, al părintelui Gh. 
Secaş (Sibiu) expune situaţia actuală a societăţii 
Oastea Domnului, scoțând la iveală că mişcarea 
aceasta religioasă are peste o sută de mii de ade- 


NOTELE UNUI STUDENT 








Procesiunea Oastei 


renți în întreg cuprinsul ţării, — ostaşi ai Domnului 
avem chiar şi în America, în Sârbia, Bulgaria şi Un- 
garia. Vorbitorul mulţumeşte, la sfârşit, tuturor par- 
ticipanţilor veniţi deaproape şi din mari depărtări la 
adunarea a treia a societăţii. Ostaşii, în cântece re- 


ligioase, pornesc spre căminurile lor. 
T.R. 


Din sbuciumul tineretului de azi 


Cu braţele suflecate şi cu sângele celocotind 
În vine, îşi adună o parte din tinerimea cultă de 
azi material ca să-și zidească edificiul vieţii de 
mai târziu. O altă parte abia își târeşte viaţa de 
azi pe mâine, de greul scepticismului dezolant şi de 
slăbănogirea precoce a patimilor ucigătoare. lar o 
alia, în fine, îşi jese pânza vieţii cu bătătura câ- 
știgată din lichelismul politic, a cărui anexă inco- 
loră se face. Toate trei categoriile însă — şi altele 
dacă mai sunt — se sbat cu putere să treacă prin 
sirâmtoarea vremurilor noastre. 

Şi, se pare că clocotul vulcanic al sufle- 
lului tânăr nu-şi va afla curând repaus. Se va cheltui 
cum se cheltue lumina, până când energiile supra- 
abundente îşi vor canaliza o albie de viitor. Insă în 
toată zdroaba mai lentă sau mai vioaie a vremii de 
azi, mi se pare că prea mult lipseşte sursa de viaţă 
creştină. Intre raiul copilăriei, când tânărul era 
miruit cu credința vie a părinţilor — dacă au avut-o 
— şi între laboratorul universităţii, care vrea pe 
Iânăr de multe ori gol de orice prejudecăţi şi cre- 
dințe, se dă o luptă grea, adeseori cu eliminarea 


folală a celui dintâi. Şi dacă mai punem la soco- 
teală şi zig-zagul neregulat al patimilor pe care le 
crează liberiatea academică, atunci vedem şi mai 
bine lipsa inexorabilă a chiagului de viaţă creştină. 


In desorienlarea generală ce pune stăpânire 
pe sufletul lui, studentul îşi conturează cu greu 
liniile Iui sufleteşti. EI se vrea liber, dar ar activa 
cu plăcere şi sub conducerea celor mai mari, dacă 
i-ar da aceştia mai multă grije de cele sufleteşti. 
Și fiindcă aceasta nu se prea dă, el încearcă dru- 
muri, de multe ori rătăcite. Aceasta mai ales în 
orientarea socială şi politică. Nu se clădeşte însă 
aproape deloc studentul cu adânci temelii de con- 
vingeri creştine. Peste mizeria şi greutăţile vieţii, 
rămâne marea problemă : Ce contururi sufleteşti ia 
sfudențimea ? Ce linie de caracter prezintă ea : 
dreaptă sau frântă? Spre ce culmi de ideal urcă 
gândul tainic al tânărului? Să le îndreptăm deci 
microscopul cercetării în primul rând spre adân- 
cirea lăuntrică, în care se oglindeşte apoi 1ot cerul 
aspirațiilor morale şi se lucrează fot entuziasmul 
necesar în lupta vieţii. TNB; 

VITRINA CARȚII 


CRONICA LITERARĂ 


SUFLETUL ÎN CULTURA CONTIMPORANĂ, 
de /. N. Lungulescu, editura „Revistei Teologice“, 
Sibiu, 1934, p. 87. Lei 30. 


Problema spiritualităţii noastre este o problemă 
care a preocupat totdeauna gândirea omenească. 
Ea s'a impus cu mai multă sau mai puţină tărie, 
după împrejurări. Astăzi par'că preocuparea aceasta 
devine din ce în ce mai intensă. 

Plecând dela această constatare, autorul ne 
aduce dovezi din două domenii mai importante ale 
culturii umane — din filosofie şi din ştiinţă, — prin 
cari ne documentează existenţa unui spirit deosebiti 
de materie, spirit care se foloseşte de corpul nostru 
ca de un instrument fără altă relaţie mai intimă. 


„__ Dovada filosofică o face prin expunerea con- 
cepţiei filosofului H. Bergson. Acesta combătând 
paralelismul psiho-fiziologic afirmă, că între mani- 
festările fiziologice ale creerului şi cele ale spiri- 
tului ca viață mintală, desfăşurată prin creer, nu 
există identiiate ci doar solidaritate. Rolul creerului 
se reduce la două categorii de fapte: 1. de a pune 
şi de a menține viaţa spiritului în contact cu reali- 
tatea şi 2. de a folosi ca instrument vieţii spirituale, 
fără a o creia însă. Şi în adevăr, sănătatea spiri- 
tului nostru “se caracterizează prin logica manife- 
stărilor lui. Această logică se observă şi în cazu- 
rile de nebunie, pentrucă aceasta nu alterează logica 
ci scoate doar pe om din realitate. Cazurile de 
afazie (neputinţă de a vorbi fără ca organul limba- 
jului să fie alterat) ne întăresc şi mai mult inexi- 
stența paralelismului. În afazia progresivă bolnavul 
uită mai întâiu numele proprii, apoi cele comune, 
adjectivele şi în urmă verbele, indiferent care parte 
a creerului a fost atinsă. Dacă creerul ar fi depo- 
zitarul acestor cunoştinţe, ar urma ca ele să dis- 
pară nu într'o anumită ordine, ci deodată cu lezi- 
unea părții care le conţine. i 

Ştiinţa ne confirmă indirect acelaşi lucru. Ma- 
terialismul științific, reprezentat prin  Moleschott, 
Vogt, Biichner, Haeckel, făcea din viața mentală o 
funcţiune a creerului. El se baza pe trei categorii 
de fapte: 1. raportul de dependenţă între desvol- 
iarea inteligenţei omului şi între desvoliarea, forma 
şi dimensiunile creerului ; 2. existenţa raportului între 
manifestările fizice şi fiziologice şi între procesele 
mintale; 3. legătura între leziunile cerebrale şi al- 
terația vieţii sufleteşti. In ce priveşte primul argu- 
ment, autorul ne aduce o mulţime de fapte, rezul- 
tate ale cercetărilor ştiinţifice mai noi, cari ne do- 
vedesc că între creer, fie ca volum, fie ca greu- 
tate, fie ca întindere de suprafaţă, fie ca număr de 
circumvoluțiuni şi gradul de inteligenţă al omului, nu 


e nici un raport de absolută proporţionalitate. Al 
doilea argument încă nu poate sia, pentrucă dacă se 
admite că la anumite intervale de timp celulele cor- 
pului se schimbă complect, ar trebui ca şi con- 
ştiinţa eului să se schimbe, Or aceasta nu se schimbă. 
Al doilea argument îl înlătură faptele relatate de 
medicii chirurgi. In războiu medicii au avut cazuri 
de leziuni cerebrale sau chiar eliminări de părţi din 
creer, cari nau avut nici o repercursiune asupra 
vieţii mintale. Aşa că dacă ar fi să tragem o con- 
cluzie, putem spune că „creerul mai mult limitează 
gândirea decât o eliberează, mai mult mărginește 
sufletul decât îl exprimă, mai mult împiedecă spi- 
ritul de a se desvălui, în toată amploarea şi strălu- 
cirea ființei sale, decât îl manifestă, nelăsând să 
treacă în conştiinţa omului, decât ceeace e posibil 
să fie exprimat prin prea limitatul şi prea simplistul 
mecanism al mișcărilor sale“ (p. 60). 

Autorul a reușii să prindă esenţialul în această 
problemă şi să ni-l redea înir'o formă clară şi uşor 
de înţeles chiar şi de către cei neiniţiaţi în proble- 
mele filosofice şi ştiinţifice. Expunerea, prin nume- 
roasele cazuri reale înşirate aci ca dovezi a celor 


afirmate, are darul convingerii neîndoelnice. 
i L. BOLOGA 


REVISTE 


Intr'o epocă de plămădiri, cum este epoca de 
prefaceri sociale şi culturale, pe care o lraversăm, 
indiciile de vitalitate potenţială sunt loideauna îm- 
bucurătoare. Printre aceste semne desvelitoare de 
energii încă latente, necaptate şi necanalizate, sunt şi 
numeroasele reviste cari au apărut în ultimii ani atât 
în capitală cât şi'n principalele centre de provincii. 
Intre ele au fost şi vor fi multe efemeride ; unele de 
un suflu mai lung, altele scrise de-o generaţie care 
dovedeşte a fi depăşit inteligența, stadiul milenar al 
rațiunii. In sfârşit cu toată efervescenţa şi programele 
anunțate, până'n prezent n'a reuşit să impună vre-un 
mare scriitor şi mă cuget la toate domeniile clasice 
ale literaturii: poezia, epica şi teatrul, 

De aceea credem că importanța lor nu trebue 
căutată numai decât în literatură, ci mai mult în con- 
tribuţia culturală, Atunci încercările debile, florile 
palide, grandilocvenţa fără fond pot fi neglijate, iar 
aportul de reţinut va veni sau nu dela studiile se- 
rioase şi dela perspectiva culturală şi socială pe care-o 
deschid, 

In acest sens semnalăm pentru cititorii noştri în 
primul rând excelenta revistă dela Cluj: Gând ro- 
mânesc, de sub priceputa conducere a d-lor 
I. Chinezu şi O. Boiloş. Gând românesc, care se 

află la al 5-lea număr din anul al II-lea, a reuşit să 
întrunească în coloanele sale tot ceeace Ardealul 
tinăr are ca intelectualitate mai autentic şi mai serios. 
Pornită din iniţiativa şi cu sprijinul Asfrei, revista a 
publicat până'n prezent, pe lângă foarte reuşite esseuri 
(v. Mitul utilului de D. D. Roşca), studii istorice, so- 
ciologice, de drept internaţional, precum şi juste şi 
pătrunzătoare cronici literare şi culturale, semnate de 
domnii Chinezu şi Boitoş. În ultimul număr remarcăm 
esseul d-lui V. Băncilă „Teoreticism“, bogat în su- 
gestii şi oareşcum o replică la „Mitul utilului“, ana- 
liza critică şi subtilă a d-lui V. Bogdan despre filo- 
sofia lui D. D. Roşca, şi interesanta contribuţie isto- 
rică a d-lui |. Moga „Tribuniştii şi mişcarea memo- 
randistă“. Astfel redactat „Gând românesc“ răspunde 
unei reale necesităţi culturale şi din paginile demne 
ale revistei se desprinde adevărata îndrumare a tinerei 
noastre culturi ardeleneşti. 

O altă menire culturală îndeplinesc revistele 
„Hotarul“ dela Arad şi „Provincia literară“ dela 
Sibiu, amândouă tipărite în excelente condiţii teh- 
nice. „Hotarul“ îşi are rostul său bine definit la gra- 
nița de vest a ţării, unde publicaţiile româneşti au 
încă chemarea de-a afirma puternic rolul nostru ci- 
vilizator faţă de minoritarii refractari şi sceptici. Re- 
vista a împlinit un an dela apariţie. lată cum difi- 
neşte cu această ocazie dl Al. Constantinescu, pro- 
gramul ei: „Hotarul s'a născut din necesitatea de a 
evidenția manifestarea pe cont propriu a individului 
activ şi creiator în domeniul cultural şi literar. N'am 
acceptat nici o tutelă... onorifică şi n'am cervt spri- 
jinul material al nimănui. Fără comitet statutar şi 
fără regulamente de funcţionare — pe deasupra lor 
— trăim de 3 ani ca „Ateneul popular“ şi-am făcut 
să apară douăsprezece numere de revistă. Am trăit 
în atmosfera mediului şi timpului nostru, ne-am 
asimilat-o, am interpretat-o, câteodată am exteriori- 


zat-o cu fidelitate — fără a fi avut pretenţia s'o ca- 
nalizăm“. 


CE S'A ÎNTÂMPLAT IN LUNA TRECUTĂ 


La noi 


PP. SS. LL. NICOLAE, EPIS- 
COPUL CLUJULUI ŞI GRIGORIE, 
EPISCOPUL ARADULUI — membri 
ai Academiei române. 

Intr'una din şedinţele ultimei 
sesiuni a Academiei române, P. $. 
Episcopi Nicolae Ivan şi Grigorie 
Comşa au fost aleşi membri ono- 
rari ai celui mai înalt aşezământ 
de cultură românească. 

Inalta dinstincţie este o meri- 
tată răsplată pentru cei doi ierarhi 
ai Bisericii noastre, cari au desfă- 





si 


P. S. Episcop Nicolae al Clujulu 

Provincia literară a apărut şi continuă să fie 
tipărită prin destoinicia şi amorul desinteresat pentru 
literatură a directorului ei: d/ Paul Constant. Reţinem 
din ultimul număr (Aprilie—Maiu 1934) protestul sen- 
timental „O nedreptate“, îndreptat contra abandonării 
clasicilor din repertoriul teatral şi a zetlemelei fri- 
vole a. tineretului de azi semnat de incorigibilul 
idealist dl H. Pefra-Petrescu ; amuzanta schiţă „LIn om 
cu răspundere“ a dlui P. Constant şi bogatele cro- 
nici informative, literare, culturale şi teatrale. Revista 
este expresia publică a grupării de intelectuali „Thesis“ 
care desfăşoară în oraşul nostru o frumoasă activi- 
tate literară şi menţine „standardul“ unui nivel cul- 
tural de lăudat. p. d. 


Nu putem încheia această sumară cronică a revi- 
stelor ardelene fără să tăiem la răboj publicaţia perio- 
dică a Astrei-Braşov, „Ţara Bârsei“, condusă cu iscu- 
sința distinsului profesor şi a încercatului publicist A. 
Banciu. Valoarea revistei constă mai ales în împre- 
jurarea, că îşi face un titlu de onoare programatică 
din desgroparea figurilor şi faptelor din istoria ad- 
mirabilului colț de pământ românesc al Braşovului. 
Condiţiile tehnice în cari apare revista sunt tot atât 
de îngrijite ca şi cuprinsul ei. n. c. 

DACOROMANIA  VIL. Buletinul „Muzeului 
limbei române“ condus de dl Sextil Puşcariu, pro- 
fesor la Universitatea din Cluj şi membru al Aca- 
demiei române. Tomul VII al Dacoromaniei se pre- 
zintă în aceleaşi condițiuni occidentale, ca şi cele 
anterioare şi este una dintre cele mai strălucite rea- 
lizări ştienţifice ale Universităţii din Cluj datorită dlui 
Sextil Puşcariu, o glorie a ştiinţei româneşti, savan- 
ților profesori şi harnicilor colaboratori. Publicaţia 
constitue un preţios instrument de muncă, indispen- 
sabil oricărui specialist şi-o podoabă pentru biblio- 
teca intelectualilor. p. d. 








Ş A 
P. S. Episcop Grigorie al Aradului 

şurat prodigioasă activitate cultu- 
rală în cadrul instituţiei sacre pe 
care o slujesc cu credinţă şi devo- 
tament. P. S. Nicolae şi-a vădit 
vrednicia culturală mai ales prin 
ctitorirea  falnicei catedrale din 
capitala Ardealului, ca şi prin lupta 
românească pe care a purtat-o 
de câteva decenii în viața ob- 
ştlească a neamului. 

p. S. Grigorie este cunoscut 
ca unul dintre cei mai harnici scrii- 
tori bisericești şi ca unul dintre cei 
mai entuziaşti propoveduitori ai or- 
todoxiei şi ai naţionalismului la 
graniţa de vest a României. 

Intreaga Biserică se bucură de 
înalta distincţie a devotaţilor săi 
slujitori. 


DESVELIREA MONUMENTU- 
LUI LUI AUREL VLAICU. In ziua 
de 28 Maiu a. c. a avut loc la Bin- 
ținți solemnitatea desvelirii monu- 


Ziua restaurației la Sibiu : Salt peste capră 


mentului marelui aviator român 
Aurel Vlaicu. La solemnitate au 
participat mama şi fratele eroului 
aviator, subsecretarul aerului dl 
Radu lrimescu şi o mare mulţime 
de intelectuali şi țărani din judeţul 
Hunedoara. E 

Slujba dumnezeiască a ținut-o 
p. C. Părinte protopop |. Moţa, 
înconjurat de un sobor de preoți. 
O serie de oratori au zugrăvit în 
cuvinte polrivite vrednicia lui Aurel 
Vlaicu şi semnificaţia naţională a 
jertfei lui. Amintim între alţii pe d. 
subsecretar R. lrimescu, P. C. Păr. 
prot. |. Moţa, A. Demian dir. li- 

i li cot de af 


La i 


ceului din Orăştie, co- 
lonel Botez, înv. Cră- 
ciun etc. Dar ne în- 
trebăm, unde a fost 
aviația ? De ce a lipsit 
dela această solemni- 
tate ? Căci cel puţin 
aici se cuvenia să 
zboare cineva. 


ZIUA DE 8 IUNIE, 
a Restauraţiei, a fost 
sărbătorită cu deose- 
bită solemnitate în în- 
treaga Ţară, mai ales 
prin producţiuni spor- 
tive. 

La Sibiu încă a 
avut loc cu acest pri- 
lej un festival sportiv, 
pe stadionul O.N. E. 
F., la care au parti- 
cipat toate şcoalele şi 
societăţile din oraş — 
ca şi armata. 


Aviatorul Aurel Vlaicu 





Ziua restaurației la Sibiu : Echipa de Tenis 





| 


i 





Noua Catedrală din Mediaş 


VIZITĂ CANONICĂ. P. S. Ar- 
hiereu Vasile, vicarul mitropoliei 
Ardealului, însoţit de păr. consilier 
leronim Grovu şi de prot. |. Cră- 
ciun a cercetat într'o săptămână 
toate parohiile protopopiatului Me- 
diaş. Poporul credincios, în frunte 
cu autorităţile, i-a făcut pretutin- 
deni o entuziastă primire. Ziditoare 
de suflet au fost slujbele divine ce 
s'au ținut prin biserici ca şi pre- 
dicile ce le-a rostit cu acest prilej 
P. S. Arhiereu Vasile. 


CONGRESUL  INVALIZILOR. 
Invalizii şi-au ţinut congresul la 
Bucureşti. Aici, în Capitala ţării, 
şi-au cerut — a nu ştiu câta oară 
— drepturile. Drepturile jertfei lor 
de suflet şi de sânge. Drepturile 
mădularelor lor amestecate cu pă- 
mântul scump al ţării pe care au 
eliberat-o de duşman şi au între- 
git-o în hotarele ei fireşti. Cortegiul 
în care au defilat mucenicii idea- 
lului nostru naţional a fost impre- 
sionant pentru orice privitor în 
stare să se mai impresioneze. Ar fi 
vremea însă să li se facă dreptate 
celorce de-atâţia ani se tot adună 
la Bucureşti pentru a-şi cere nu 
răsplata jertfei lor, ci pur şi sim- 
plu putinţa unui traiu omenesc la 
care au tot dreptul. 


Fiindcă, vedeţi dumneavoastră, 

câtă vreme mutilaţii cari au defilai 
recent pe Calea Victoriei nu-şi 
primesc nici cele două —trei sute 
de Lei lunar, sunt „invalizi“ cari 
încasează pensii lunare de 5—6 
mii de Lei, fiind cel puţin aşa de 
citavi ca mine; şi eu — slavă 
Domnului — n'am nici un baiu. 
N. C. 

D. LOUIS BARTHOU, ministrul 
de externe al Franţei ne-a cercetat 
țara. Distinsului oaspe i s'a făcut 
o primire regească. Intr'o şedinţă 
solemnă a corpurilor legiuitoare 
reunite, dl Barthou a fost procla- 
mat cetățean de onoare al Româ- 
niei; iar într'o şedinţă solemnă 
a Academiei române, d-sa a fost 
proclamat membru de onoare al 
înaliului aşezământ de cultură ro- 
mânească. 

DI Barthou primeşte flori în gara 
Sighişoara 





Primirea dlui Barthou în gara Braşov 





Curs de ,esălorie. în Zărneşti : Un grup de eleve cu conducătoarea lor 


26 


CURS DE ȚESĂTORIE LA 
ZĂRNEȘTI. În iarna trecută sa 
organizat la Zărneşti un curs de 
țesătorie românească, sub condu- 
cerea distinsei doamne V. Comşa. 





DI N. Tilulescu 


ROMÂNIA ŞI SOVIETELE. Se 
şlie că dela instalarea sovietelor 
la cârma Rusiei, România n'a mai 
avut raporluri diplomatice cu acea- 
slă ţară. 

Luna trecută s'a întâmplat la 
Geneva un eveniment extraordinar 
de important: în urma tratativelor 
dintre dl N. Titulescu, ministrul 
nostru de externe şi Litvinow, co- 
misarul afacerilor străine ale Re- 
publicii sovietelor, cele două ţări 
au hotărât să reia legăturile diplo- 
matice normale. 


In acordul încheiat se peri- 
frazează numai recunoaşterea in- 
tegrităţii teritoriale a statelor con- 
tractante, (alipirea Basarabiei la 
patria mamă) şi nu se face nici 
o pomenire de tezaurul nosiru dus, 
în timpul răsboiului, la Moscova. 
Cele două state se angajează re- 
ciproc să nu facă propagandă 
duşmană ordinei stabilite din Rusia 
şi România. 

Rusia sovietică câştigă în pre- 
stigiu. Noi am putea câştiga: Re- 

Douăzeci de eleve din localitate, 
membre ale soc. „Sf. Gheorghe“, 
au avut putinţa să-şi desăvârşească 


astfel cunoştinţele gospodăreşti. 


Dar cursul a avut şi o mai înaltă 


La alții 


semnificaţie. El a contribuit la 
îndrăgirea şi păstrarea portului na- 
țional, căci fiecare elevă şi-a 
confecţionat din propria sa râvnă 
câte-un costum naţional. 








Măreața catedrală din Batum, dărâmată de curând de bolşevici 





Mussolini 


patrierea prizonierilor, restituirea 
tezaurului şi libertatea religioasă 
a Românilor din ţara sovietelor. 


Nu știm însă ce se va întâmple, 
fiindcă neopăgânii uneori sunt mai 
răi şi mai primejdioşi decât pă- 
gânii vechi şi veritabili. 


INTÂLNIREA LUI HITLER ŞI 
MUSSOLINI. Una din recentele sen- 
zaţii ale politicei internaţionale a fost 
desigur întâlnirea celor doi dicta- 
tori: Hitler şi Mussolini. Ea a avut 
loc în Veneţia. Italienii au făcut o 
primire dintre cele mai călduroase 
cancelarului german. 


Roadele practice ale acestei 
întâlniri încă nu se pot prevedea. 
De bună seamă ele sunt în funcţie 
şi de ansamblul situaţiei interna- 
ționale, care se schimbă de pe-o 
zi pe alia. 

Intr'un singur punct cei doi 
eminenţi bărbaţi politici par a fi 
fost de acord: Necesitatea inde- 
pendenţei Austriei. Dar şi în această 
privință lumea are rezerve, căci 

simultan cu declaraţiile lui Hitler 
pentru această independență — 
agenţii rasişti provocau disordini 
și lupte în Austria. 


URAGANUL DIN TIBERIADA. 
Lin groaznic uragan împreunat cu 
rupere de nor a pricinuit imense 
pagube în oraşul biblic al Tiberia- 
dei. Un asemenea prăpăd nu sa 
mai văzut în părţile acestea. 





Hiller 





Incendiul din Chicago 

UN GROAZNIC 
INCENDIU a distrus 
un întreg cartier din 
marele oraş Chicago 
din Statele Unite ale 
Americei de nord. 

Vâlvătaia flacări- 
lor uriașe a mistuit 
şi abatorul oraşului. 

Se ştie că aba- 
torul din Chicago este 
cel mai mare din în- 
treaga lume. 

DELA LUME ADUNATE... 


Viafa veselă 


LAi HOTEL 


— Aveţi o cameră pentru mine? 

— Da. 

— Preţul ? 

— În etajul 1 300 Lei, în etajul [I 200 Lei, în 
etajul Il 150 Lei, în etajul IV 100 Lei. 

— Mulţumesc. Hotelul D-voastră nu-i destul de 
inalt pentru mine. 


PREȚUL JUMĂTATE 


Samuel Goldenberg, comis voiajor, trage la un 
hotel. La miezul nopții, patronul hotelului îi bate în 
uşă, strigându-i: 

— Scoală, Domnule, scoală. A luat foc hotelul! 

— Bine, bine, mă scol. Dar să ştii că nu plă- 
tesc decât jumătate din preţul camerii. 


PORUMBEII CĂLĂTORI 


— Porumbeii călători ai d-tale nu se rătăcesc 
niciodată ? 

— Cei de până acuma s'au rătăcit uneori. Dar 
am acum un soiu, din încrucișare cu papagali. 

— Ei şi?,.. 

— Păi, cu ăştia e altceva; că dacă se şi rătă- 
cesc, întreabă... şi tol o s'o scoată la capăt. 


LA ŞCOALĂ 


Protesorul:; — Aşa, acum dovedeşte-mi că pă- 
mântul e rotund. 

lacobel Wainberg: Să dovedesc că pământul 
e rotund? Mă rog, Domnule Profesor, dar eu nam 
afirmat asta niciodată! 


CHELNĂR SUPERSTIŢIOS 


Costică e la restaurani. Fumează şi bea din 
când în când din paharul de malaga. Deodată chel- 
nărul ia paharele goale de pe masa vecină și le trân- 
ieşte de duşumea, de se fac ţăndări. 


— Ce-i asta, şefule? Ce te-a apucat de spargi 
paharele ? 
— Au băut din ele nişte pârliţi şi mi-au tras 


clapa, plecând fără să plătească — răspunse chel- 
nărul, 

— Atunci poţi să-l spargi şi pe ăsta — zise 
Costică — întinzând paharul său chelnărulni. 


DE-ALE COPIILOR 


— Nicule, ce vrei să te faci? 
— Soldat. 

— Dar soldaţii sunt omorâți în răsboi. 
— De cine? 

— De duşman 

— Atunci mă fac duşman. 





DUEL UNILATERAL 


— Ce tot povestea Blum, că a avut un duel? 
— Da! un fel de duel: a primit două palme. 


RĂSPUNS PROMPT 


Profesorul: Spune-mi când e timpul cel mai 
bun pentru a culege poamele? 
Elevul: Când câinele vecinului este legat. 


NENOROCIREA LUI KOHN 


— Ai auzit de nenorocirea lui Kohn? 
l-a ars prăvălia. 

— Bietul! Şi-acuma din ce va trăi? 
— Din lipsă de dovezi. 


LA ORA DE ARITMETICĂ 


Invăţătorul : loane — cât face de două ori doi? 

lon (nesigur): Cinci! 

Învățătorul : prostule, nici atâta nu știi? Afară 
cu tine! 


lon — ieşind din clasă întâlneşte pe un elev 
ce întârziase şi-l întreabă: cât e de două ori doi? 
Patru — răspunde elevul, 


lon: Eşti prost: eu am spus deja cinci şi to- 
tuşi m'a dat afară dl învăţător. 


LA EXPOZIȚIE 


— Ei, ce zici de tablourile mele? Aşa-i că sunt 
admirabile ? Şi când te gândeșii că sunt toluşi proşti 
cari nu mă apreciază... 

— Nu-i nimic, mângăiete că sunt şi proști cari 
te apreciază. 


NIMIC NOU 


Domnul, mare proprietar, după o lungă călătorie 
se întoarce acasă. In gară e întâmpinat de cum- 
natul său. 


— Ce noutăţi pe acasă, dragă cumnate? 

— Nimica — răspunde cumnatul. 

— Chiar nimica ? 

— Adecă, drepti să spun, a murit cânele nostru 
Nero, călcat de automobil. 

— Cânele nostru Nero]... Şi cum s'a întâmplat ? 

— A ars casa noastră cea mare şi venind pom- 
pierii, au călcat cânele. 

— Cum, a ars casa noastră? 

— Da — s'a aprins dela lumânările ce ardeau 
la căpătâiul soţiei tale, care a murii înainte cu zece 
zile. 

— Cum, a murit soția mea? 

— Da. Fiul tău, Gorel, a detraudat o sumă 
mare şi mama lui a murit de supărare. 

— Bine, dar defraudarea nu-i lucru nou. 

— Tocmai de aceea spuneam că nwi nimica 
nou pe acasă. 








PENTRU COLABORATORI 


Revista se pune sub tipa: totdeauna la 15 ale lunei. Domnii colaboratori 
sunt rugaţi să-şi trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. Intrucâi e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se iînapoiază. 


CO 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să fie însă însoţite de fotograltii. 


Lai) 

REVISTA DE FAMILIE 
APARE LUNAR 
SUB AUSPICIILE „FRAȚIEI ORTODOXE ROMÂNE“, SECȚIA SIBIU 


ABONAMENTUL PE UN AN 200 LEI. PE O JUMATATE DE AN 100 LEI. UN NUMĂR 20 LEI 
REDACŢIA ŞI ADMINISTRAȚIA: SIBIU, ACADEMIA TEOLOGICĂ „ANDREIANĂ“ Pa 
ABONAMENTE SE POT FACE ŞI LA LIBRĂRIA ARHIDIECEZANĂ, SIBIU 


ză | AO Pe 


O creştinească rugăminte către cetifori: 





Trimileji-ne cât mai grabnic abonamentul măcar pe 


a jumătate de an (100 Lei), sau restituifi-ne revista! 


ADMIN. REVISTEI „VIAȚA ILUSTRATĂ“ A 


Autorii şi editurile cari vor să li se anunţe cărţile sau revistele în „Viaţa Ilustrată“, 
vor trimite redacţiei noastre câte un exemplar din aceste cărți sau reviste. 


(a ) 


Recomandând „Viaţa Ilustrată“ prietinilor D-Voastră, 
ne veţi ajuta s'o scoatem mai bogată și mai ieftină, 


CO 


Celuice ne face 10 abonamente plătite înainte, îi trimitem revista gratuit. 


[ae 


La trimiterea banilor pentru abonameni rugăm să arălaţi şi numărul sub care primiţi revista. 


> “a 








TIPARUL TIPOGRAFIEI ARHIDIECEZANE SIBIU 





IN ACEST NUMĂR: 


NICOLAE COLAN: 

IOAN MOGA: 

DAFNA BLAGAIANA: 
GRIGORIE T. MARCU: 
NICOLAE VONICA: 

Prof. ZOE N. |. APOSTOLESCU: 
ANA TOADER: 

Prot. MOISE POPOVICIU: 
VICTOR PAPILIAN: 

Dr. ŞTEFAN CIOROIANU: 
Dr. EUGENIU DOBROTĂ: 
DUMITRU N. COSTENCU: 
T. R.: 

T. B.: 


Dela Alfa 

Mişcarea memorandistă 

Îndemn (poezie) 

Fascismul, copiii şi Noul Teslamen! 
Psalm (poezie) 

Ziua mamei 

Cântec (poezie) 

Biserica internatului de băieţi orl. rom. din Beiuș. 
Cerurile spun (Mister ortodox) 
judecăţi samarinene 

Spre soarele dela Assuan 
Dragostea de lectură 

„Oastea“ ia Sibiu 

Din sbuciumul tineretului de azi 


L. BOLOGA, p. d. şi n. c.: VITRINA CĂRȚII 
CRONICĂ EXTERNĂ. CRONICĂ INTERNĂ. VIAŢA VESELĂ 
NUMEROASE ILUSTRAŢII 





